title: Vec C-53/06: Uznesenie predsedu Súdneho dvora z 22. decembra 2006 – Komisia Európskych spoločenstiev/Španielske kráľovstvo

text:
               14.4.2007

               SK

               Úradný vestník Európskej únie

               C 82/27

         Uznesenie predsedu Súdneho dvora z 22. decembra 2006 – Komisia Európskych spoločenstiev/Španielske kráľovstvo
   (Vec C-53/06) (1)

   (2007/C 82/51)

      Jazyk konania: španielčina

   Predseda Súdneho dvora nariadil výmaz veci.

      (1)  Ú. v. EÚ C 74, 25.3.2006.


title: Vec C-369/08: Uznesenie predsedu Súdneho dvora z  20. februára 2009 — Komisia Európskych spoločenstiev/Spolková republika Nemecko

text:
               20.6.2009

               SK

               Úradný vestník Európskej únie

               C 141/35

         Uznesenie predsedu Súdneho dvora z 20. februára 2009 — Komisia Európskych spoločenstiev/Spolková republika Nemecko
   (Vec C-369/08) (1)

   2009/C 141/70

      Jazyk konania: nemčina

   Predseda Súdneho dvora nariadil výmaz veci.

      (1)  Ú. v. EÚ C 285, 8.11.2008.


title: Rozsudok Súdneho dvora (druhá komora) z 21. októbra 2004 vo veci C-447/02 P: KWS Saat AG proti Úradu pre harmonizáciu vnútorného trhu (ochranné známky a vzory) (ÚHVT) (Odvolanie — Ochranná známka Spoločenstva — Nariadenie (ES) č. 40/94 — Absolútne dôvody zamietnutia — Rozlišovacia spôsobilosť — Farba ako taká — Oranžová farba)

text:
               4.12.2004

               SK

               Úradný vestník Európskej únie

               C 300/16

      ROZSUDOK SÚDNEHO DVORA

   (druhá komora)
   z 21. októbra 2004
   vo veci C-447/02 P: KWS Saat AG proti Úradu pre harmonizáciu vnútorného trhu (ochranné známky a vzory) (ÚHVT) (1)

   (Odvolanie - Ochranná známka Spoločenstva - Nariadenie (ES) č. 40/94 - Absolútne dôvody zamietnutia - Rozlišovacia spôsobilosť - Farba ako taká - Oranžová farba)
   (2004/C 300/31)
   Jazyk konania: nemčina
   Vo veci C-447/02 P, KWS Saat AG, so sídlom v Einbecku (Nemecko) (v zastúpení: C. Rohnke, advokátka), ďalší účastník konania: Úrad pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: D. Schennen a G. Schneider), predmetom ktorej je odvolanie podľa článku 49 Štatútu Súdneho dvora podané 11. decembra 2002, Súdny dvor (druhá komora), v zložení: predseda komory C. W. A. Timmermans, sudcovia: C. Gulmann, J.-P. Puissochet, N. Colneric a J. N. Cunha Rodrigues (spravodajca), generálny advokát: P. Léger, tajomník: M. Múgica Arzamendi, hlavná referentka, vyhlásil dňa 21. októbra 2004 rozsudok, ktorého výrok znie:

               1)

               Odvolanie sa zamieta.

               2)

               Spoločnosť KWS Saat AG je povinná nahradiť trovy konania.

      (1)  Ú. v. EÚ C 55 z 8.3.2003


title: Vec T-333/14: Uznesenie Všeobecného súdu zo 14. februára 2017 – Helbrecht/EUIPO – Lenci Calzature (SportEyes) („Ochranná známka Európskej únie — Námietkové konanie — Vyhlásenie neplatnosti skoršej obrazovej ochrannej známky, ktorá bola základom napadnutého rozhodnutia — Zastavenie konania“)

text:
               18.4.2017

               SK

               Úradný vestník Európskej únie

               C 121/29

         Uznesenie Všeobecného súdu zo 14. februára 2017 – Helbrecht/EUIPO – Lenci Calzature (SportEyes)
   (Vec T-333/14) (1)

   ((„Ochranná známka Európskej únie - Námietkové konanie - Vyhlásenie neplatnosti skoršej obrazovej ochrannej známky, ktorá bola základom napadnutého rozhodnutia - Zastavenie konania“))
   (2017/C 121/42)
   Jazyk konania: angličtina

      Účastníci konania

      Žalobca: Andreas Helbrecht (Hilden, Nemecko) (v zastúpení: C. König, advokát)

      Žalovaný: Úrad Európskej únie pre duševné vlastníctvo (v zastúpení: M. Rajh, splnomocnený zástupca)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Lenci Calzature SpA (Turchetto-Montecarlo, Taliansko) (v zastúpení: F. Celluprica a F. Fischetti, advokáti)

      Predmet veci

   Žaloba podaná proti rozhodnutiu piateho odvolacieho senátu EUIPO z 27. februára 2014 (vec R 830/2013-5) týkajúcemu sa námietkového konania medzi spoločnosťou Lenci Calzature a pánom Helbrechtom

      Výrok

               1.

               Konanie sa zastavuje.

               2.

               Lenci Calzature SpA znáša vlastné trovy konania a je povinná nahradiť trovy konania pána Andreasa Helbrechta. Úrad Európskej únie pre duševné vlastníctvo (EUIPO) znáša vlastné trovy konania.

      (1)  Ú. v. EÚ C 235, 21.7.2014.


title: Vec C-28/07 P: Odvolanie podané 26. januára 2007 : NV Ter Lembeek International proti rozsudku piatej rozšírenej komory Súdu prvého stupňa Európskych spoločenstiev z  23. novembra 2006 vo veci T-217/02, NV Ter Lembeek International/Komisia Európskych spoločenstiev

text:
               14.4.2007

               SK

               Úradný vestník Európskej únie

               C 82/16

         Odvolanie podané 26. januára 2007: NV Ter Lembeek International proti rozsudku piatej rozšírenej komory Súdu prvého stupňa Európskych spoločenstiev z 23. novembra 2006 vo veci T-217/02, NV Ter Lembeek International/Komisia Európskych spoločenstiev
   (Vec C-28/07 P)
   (2007/C 82/29)
   Jazyk konania: holandčina
   Účastníci konania

      Odvolateľka: NV Ter Lembeek International (v zastúpení: J.-P. Vande Maele, F. Wijckmans a F. Tuytschaever, advokáti)

      Ďalší účastník konania: Komisia Európskych spoločenstiev
   Návrhy odvolateľky

               —

               určiť, že opravný prostriedok je prípustný a dôvodný a zrušiť rozsudok vo veci T-217/02 v rozsahu, v ktorom bude zamietnutá prvá časť prvého žalobného dôvodu,

               —

               zaviazať Komisiu na náhradu trov konania.

         Odvolacie dôvody a hlavné tvrdenia

               1.

               Jediným odvolacím dôvodom sa uplatňuje, že Súd prvého stupňa porušil článok 87 ods. 1 ES tým, že v napadnutom rozsudku na základe nesprávneho právneho posúdenia určil, že odvolateľka je zvýhodnená v zmysle článku 87 ods. 1 ES.

               2.

               Opravný prostriedok pozostáva z dvoch častí:

                           —

                           Napadnutý rozsudok porušuje článok 87 ods. 1 ES v rozsahu, v ktorom na základe čisto formálneho namiesto hospodárskeho prístupu k článku 87 ods. 1 ES určil, že odvolateľka je zvýhodnená v zmysle článku 87 ods. 1 ES.

                           —

                           Subsidiárne: napadnutý rozsudok porušuje článok 87 ods. 1 ES v rozsahu, v ktorom určil, že neexistuje nadhodnotenie dotknutých podielov a táto absencia nadhodnotenia je kvalifikovaná ako zvýhodnenie v zmysle článku 87 ods. 1 ES.


title: Uznesenie Všeobecného súdu z  15. decembra 2010 — Albertini a i. a Donnelly/Parlament (Veci T-219/09 a T-326/09) ( „Žaloba o neplatnosť — Systém doplnkového dôchodkového zabezpečenia poslancov Európskeho parlamentu — Zmena systému doplnkového dôchodkového zabezpečenia — Všeobecne platný akt — Neexistencia osobnej dotknutosti — Neprípustnosť“ )

text:
               19.2.2011

               SK

               Úradný vestník Európskej únie

               C 55/22

         Uznesenie Všeobecného súdu z 15. decembra 2010 — Albertini a i. a Donnelly/Parlament
   (Veci T-219/09 a T-326/09) (1)

   (Žaloba o neplatnosť - Systém doplnkového dôchodkového zabezpečenia poslancov Európskeho parlamentu - Zmena systému doplnkového dôchodkového zabezpečenia - Všeobecne platný akt - Neexistencia osobnej dotknutosti - Neprípustnosť)
   2011/C 55/39
   Jazyk konania: francúzština

      Účastníci konania

      Žalobcovia: Gabriele Albertini (Miláno, Taliansko), ako aj 62 ďalších členov alebo bývalých členov Európskeho parlamentu, ktorých mená sú uvedené v prílohe k uzneseniu (vec T-219/09), a Brendan Donnelly (Londýn, Spojené kráľovstvo) (vec T-326/09) (v zastúpení: S. Orlandi, A. Coolen, J.-N. Louis a E. Marchal, advokáti)

      Žalovaný: Európsky parlament (v zastúpení: pôvodne H. Krück, A. Pospíšilová Padowska a G. Corstens, neskôr N. Lorenz, A. Pospíšilová Padowska a G. Corstens, splnomocnení zástupcovia)

      Predmet veci

   Zrušenie rozhodnutí Európskeho parlamentu z 9. marca a 1. apríla 2009, ktorými sa mení a dopĺňa právna úprava systému (dobrovoľného) doplnkového dôchodkového zabezpečenia, ktorý je uvedený v prílohe VIII pravidiel o úhrade výdavkov a príspevkov pre poslancov Európskeho parlamentu

      Výrok

               1.

               Veci T-219/09 a T-326/09 sa spájajú na účely spoločného uznesenia.

               2.

               Žaloby sa zamietajú ako neprípustné.

               3.

               Gabriele Albertini a 62 ďalších žalobcov uvedených v prílohe, ako aj Brendan Donnelly znášajú svoje vlastné trovy konania ako aj trovy Európskeho parlamentu.

      (1)  Ú. v. EÚ C 205, 29.8.2009.


title: Vec T-92/14: Žaloba podaná 10. februára 2014 – Schniga/CPVO – Elaris (Gala Schnitzer)

text:
               19.5.2014

               SK

               Úradný vestník Európskej únie

               C 151/21

         Žaloba podaná 10. februára 2014 – Schniga/CPVO – Elaris (Gala Schnitzer)
   (Vec T-92/14)
   2014/C 151/28
   Jazyk, v ktorom bola podaná žaloba: angličtina

      Účastníci konania

      Žalobkyňa: Schniga GmbH (Bolzano, Taliansko) (v zastúpení: G. Würtenberger a R. Kunze, advokáti)

      Žalovaný: Úrad Spoločenstva pre odrody rastlín (CPVO)

      Ďalší účastník konania pred odvolacím výborom: Elaris SNC (Angers, Francúzsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie odvolacieho výboru Úradu Spoločenstva pre odrody rastlín z 20. septembra 2013 vo veci A 003/2007,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ práva Spoločenstva k odrodám rastlín: žalobkyňa.

      Prihlasované právo Spoločenstva k odrodám rastlín: Gala Schnitzer – Právo Spoločenstva k odrodám rastlín č. EU 18759.

      Rozhodnutie výboru CPVO: potvrdenie práva Spoločenstva k odrodám rastlín.

      Rozhodnutie odvolacieho výboru: vyhovenie odvolaniu a zrušenie napadnutého rozhodnutia.

      Dôvody žaloby: porušenie článku 61 ods. 1 písm. b), článku 55 ods. 4, článku 59 ods. 3 a článku 62 nariadenia Rady č. 2100/94.


title: Vec C-386/06: Návrh na začatie prejudiciálneho konania, ktorý podal Commissione tributaria provinciale di Milano (Taliansko) 18. septembra 2006 – Bakemark Italia Srl/Agenzia Entrate Ufficio Milano 1

text:
               2.12.2006

               SK

               Úradný vestník Európskej únie

               C 294/27

         Návrh na začatie prejudiciálneho konania, ktorý podal Commissione tributaria provinciale di Milano (Taliansko) 18. septembra 2006 – Bakemark Italia Srl/Agenzia Entrate Ufficio Milano 1
   (Vec C-386/06)
   (2006/C 294/45)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Commissione tributaria provinciale di Milano
   Účastníci konania pred vnútroštátnym súdom

      Žalobca: Bakemark Italia Srl

      Žalovaný: Agenzia Entrate Ufficio Milano 1
   Prejudiciálna otázka
   Je alebo nie je článok 19a ods. 1 písm. c), d) a e) dekrétu prezidenta republiky č. 633 z 26. októbra 1972 v rozpore s článkom 17 šiestej smernice Rady č. 77/388/EHS zo 17. mája 1977 (1)?

      (1)  Ú. v. ES L 145, s. 1.


title: Vec T-398/11 P: Odvolanie podané 25. júla 2011 : Yvette Barthel a i. proti uzneseniu Súdu pre verejnú službu z  10. mája 2011 vo veci F-59/10, Barthel a i./Súdny dvor

text:
               1.10.2011

               SK

               Úradný vestník Európskej únie

               C 290/10

         Odvolanie podané 25. júla 2011: Yvette Barthel a i. proti uzneseniu Súdu pre verejnú službu z 10. mája 2011 vo veci F-59/10, Barthel a i./Súdny dvor
   (Vec T-398/11 P)
   2011/C 290/14
   Jazyk konania: francúzština

      Účastníci konania

      Odvolatelia: Yvette Barthel (Arlon, Belgicko), Marianne Reiffers (Olm, Luxembursko), Lieven Massez (Luxemburg, Luxembursko) (v zastúpení: S. Orlandi, A. Coolen, J.-N. Louis, É. Marchal, D. Abreu Caldas, advokáti)

      Ďalší účastník konania: Súdny dvor Európskej únie

      Návrhy

   Odvolatelia navrhujú, aby Všeobecný súd vyhlásil a rozhodol:

               —

               uznesenie Súdu pre verejnú službu z 10. mája 2011 (vec F-59/10, Barthel a i./Súdny dvor) zamietajúce žalobu odvolateľov sa zrušuje,

               —

               žaloba sa vyhlasuje za prípustnú,

               —

               vec sa vracia Súdu pre verejnú službu, aby vo veci samej rozhodol podľa práva,

               —

               o trovách konania sa rozhodne neskôr.

      Odvolacie dôvody a hlavné tvrdenia

   Na podporu svojho odvolania, odvolatelia uvádzajú dva odvolacie dôvody.

               1.

               Prvý odvolací dôvod založený na porušení povinnosti odôvodnenia v rozsahu, v akom Súd pre verejnú službu porušil článok 296 ZFEÚ, článok 36 prvú vetu Štatútu Súdneho dvora Európskej únie tým, že zamietol žalobu odvolateľov ako nedôvodnú, ako aj článok 7 ods. 1 jeho prílohy 1 tým, že nepreskúmal všetky porušenia práva, ktoré sa pred ním tvrdili, a neumožnil odvolateľom oboznámiť sa s dôvodmi zamietnutia žalobných dôvodov týkajúcich sa protiprávnosti výkladu a contrario článku 90 ods. 2 Služobného poriadku úradníkov Európskej únie vo vzťahu k jeho článku 91 a práva obrátiť sa na Súdny dvor so sťažnosťou proti každému rozhodnutiu spôsobujúcemu ujmu v lehote troch mesiacov odo dňa, kedy mu bolo oznámené podľa druhej zarážky tohto ustanovenia. Súd pre verejnú službu tým, že nepreskúmal všetky dôvody a argumenty uvedené odvolateľmi v ich žalobe o neplatnosť, porušil svoju povinnosť odôvodniť svoje uznesenie.

               2.

               Druhý odvolací dôvod založený na nesprávnom právnom posúdení v rozsahu, v akom Súd pre verejnú službu uviedol, že rozhodnutie z 26. októbra 2009 o zamietnutí návrhu odvolateľov je rozhodnutím, ktoré iba potvrdzuje neposkytnutie odpovede, čo možno považovať za implicitné zamietajúce rozhodnutie, zatiaľ čo oneskorená odpoveď je odôvodnená čakaním na interné stanovisko, o ktoré bola požiadaná jedna zo služieb Súdneho dvora na to, aby Súdny dvor mohol preskúmať, či odvolatelia spĺňajú podmienky pre vyplatenie príspevkov za prácu na zmeny podľa článku 56a Služobného poriadku úradníkov Európskej únie.


title: Vec F-110/13: Rozsudok Súdu pre verejnú službu (prvá komora) z  2. decembra 2014 – Migliore/Komisia (Povýšenie — Certifikačný postup — Postup v roku 2013 — Vylúčenie žalobcu z konečného zoznamu úradníkov, ktorí sú oprávnení zúčastniť sa na programe školení — Článok 45a služobného poriadku)

text:
               26.1.2015

               SK

               Úradný vestník Európskej únie

               C 26/44

         Rozsudok Súdu pre verejnú službu (prvá komora) z 2. decembra 2014 – Migliore/Komisia
   (Vec F-110/13) (1)

   ((Povýšenie - Certifikačný postup - Postup v roku 2013 - Vylúčenie žalobcu z konečného zoznamu úradníkov, ktorí sú oprávnení zúčastniť sa na programe školení - Článok 45a služobného poriadku))
   (2015/C 026/57)
   Jazyk konania: francúzština

      Účastníci konania

      Žalobca: Nunzio Migliore (Sterrebeek, Belgicko) (v zastúpení: S. Rodrigues, A. Tymen a A. Blot, avocats)

      Žalovaná: Európska komisia (v zastúpení: C. Berardis-Kayser a G. Berscheid, splnomocnení zástupcovia)

      Predmet veci

   Návrh na zrušenie rozhodnutia Komisie, ktorým bol žalobca vylúčený zo zoznamu uchádzačov, ktorí sú oprávnení zúčastniť sa na programe školení „certifikácia“ v roku 2013

      Výrok rozsudku

               1.

               Žaloba sa zamieta.

               2.

               Nunzio Migliore znáša svoje vlastné trovy konania a je povinný nahradiť trovy konania, ktoré vznikli Európskej komisii.

      (1)  Ú. v. EÚ C 24, 25.1.2014, s. 41.


title: Vec F-121/12: Žaloba podaná 17. októbra 2012 — ZZ/Europol

text:
               8.12.2012

               SK

               Úradný vestník Európskej únie

               C 379/36

         Žaloba podaná 17. októbra 2012 — ZZ/Europol
   (Vec F-121/12)
   2012/C 379/63
   Jazyk konania: francúzština

      Účastníci konania

      Žalobca: ZZ (v zastúpení: J.-J. Ghosez, advokát)

      Žalovaný: Európsky policajný úrad (Europol)

      Predmet a opis sporu

   Zrušenie rozhodnutia Europolu o neobnovení žalobcovej zmluvy na dobu neurčitú a zaviazanie Europolu na zaplatenie rozdielu medzi odmenou, ktorú by si žalobca mohol nárokovať, ak by ostal v službách Europolu, a akýmkoľvek iným príjmom, ktorý mu bol od 1. júna 2012 vyplácaný

      Návrhy žalobcu

               —

               zrušiť rozhodnutie žalovaného z 20. decembra 2011, ktorým sa žalobcovi oznámilo, že jeho zmluva na dobu určitú do 14. apríla 2012 nebude obnovená,

               —

               zaviazať žalovaného na zaplatenie žalobcovi rozdielu medzi výškou odmeny, ktorú by si žalobca mohol nárokovať, ak by naďalej pracoval v službách tejto inštitúcie, a akoukoľvek výškou mzdy, odmeny, podpory v nezamestnanosti alebo akýchkoľvek iných náhradných príspevkov, ktoré mu boli od 15. apríla 2012 vyplácané namiesto odmeny, ktorú by dostával ako dočasný zamestnanec,

               —

               zaviazať Europol na náhradu trov konania.


title: Vec C-193/14 P: Odvolanie podané 15. apríla 2014 : Rada Európskej únie proti rozsudku Všeobecného súdu (druhá komora) z  29. januára 2014 vo veci T-528/09, Hubei Xinyegang Steel Co. Ltd/Rada Európskej únie

text:
               7.7.2014

               SK

               Úradný vestník Európskej únie

               C 212/17

         Odvolanie podané 15. apríla 2014: Rada Európskej únie proti rozsudku Všeobecného súdu (druhá komora) z 29. januára 2014 vo veci T-528/09, Hubei Xinyegang Steel Co. Ltd/Rada Európskej únie
   (Vec C-193/14 P)
   2014/C 212/19
   Jazyk konania: angličtina

      Účastníci konania

      Odvolateľka: Rada Európskej únie (v zastúpení: J.-P. Hix, splnomocnený zástupca, B. O’Connor, solicitor, S. Gubel, avocat)

      Ďalší účastníci konania: Hubei Xinyegang Steel Co. Ltd, Európska komisia, ArcelorMittal Tubular Products Ostrava a.s., ArcelorMittal Tubular Products Roman SA, Benteler Deutschland GmbH, predtým Benteler Stahl//Rohr GmbH, Ovako Tube & Ring AB, Rohrwerk Maxhütte GmbH, Dalmine SpA, Silcotub SA, TMK-Artrom SA, Tubos Reunidos, SA, Vallourec Oil and Gas France, predtým Vallourec Mannesmann Oil & Gas France, Vallourec Tubes France, predtým V & M France, Vallourec Deutschland GmbH, predtým V & M Deutschland GmbH, voestalpine Tubulars GmbH, Železiarne Podbrezová a.s.

      Návrhy odvolateľky

   Odvolateľka navrhuje, aby Súdny dvor:

               —

               zrušil rozsudok Všeobecného súdu Európskej únie (druhá komora) z 29. januára 2014 vo veci T-528/09 „Hubei Xinyegang Steel Co. Ltd v Rada Európskej únie“,

               —

               zamietol prvú časť tretieho žalobného dôvodu predneseného žalobcami na prvom stupni ako z právneho hľadiska nepodloženú,

               —

               vrátil vec Všeobecnému súdu na opätovné preskúmanie zostávajúcich žalobných dôvodov v rozsahu, v akom Všeobecný súd nezistil skutkový stav,

               —

               zaviazal Hubei na náhradu výdavkov Rady na prvom a odvolacom stupni.

      Odvolacie dôvody a hlavné tvrdenia

   Rada tvrdí, že rozsudok, proti ktorému je podané odvolanie, treba zrušiť z týchto dôvodov:

               —

               po prvé, Všeobecný súd porušil článok 3 ods. 5 základného antidumpingového nariadenia (1) a skreslil jasný zmysel dôkazu, ktorý mu bol predložený, keďže na základe selektívneho a neúplného vyhodnotenia zákonom požadovaných faktorov určil, že hospodárke odvetvie Únie bolo na konci OP ohrozené,

               —

               po druhé, Všeobecný súd nesprávne vyložil a následne nesprávne uplatnil článok 3 ods. 7 základného antidumpingového nariadenia, pokiaľ ide o predpokladaný pokles dopytu,

               —

               po tretie, Všeobecný súd nesprávne vyložil článok 3 ods. 9 základného antidumpingového nariadenia, pokiaľ ide o analýzu hrozby ujmy,

               —

               po štvrté, Všeobecný súd prekročil svoju právomoc, keďže nahradil posúdenie skúmaných ekonomických faktorov inštitúcií Únie svojím vlastným posúdením.

      (1)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, s. 1; Mim. vyd. 11/010, s. 45); nahradené nariadením Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (kodifikované znenie) (Ú. v. EÚ L 343, s. 51).


title: Vec T-414/17: Žaloba podaná 3. júla 2017 – Vorarlberger Landes- und Hypothekenbank/SRB

text:
               21.8.2017

               SK

               Úradný vestník Európskej únie

               C 277/53

         Žaloba podaná 3. júla 2017 – Vorarlberger Landes- und Hypothekenbank/SRB
   (Vec T-414/17)
   (2017/C 277/76)
   Jazyk konania: nemčina

      Účastníci konania

      Žalobkyňa: Vorarlberger Landes- und Hypothekenbank AG (Bregenz, Rakúsko) (v zastúpení: G. Eisenberger, Rechtsanwalt)

      Žalovaná: Jednotná rada pre riešenie krízových situácií (SRB)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie vydané na výkonnom zasadnutí Jednotnej rady pre riešenie krízových situácií (Single Resolution Board, SRB) z 11. apríla 2017 o výpočte vopred vyberaných príspevkov do Jednotného fondu na riešenie krízových situácií pre rok 2017 (SRB/ES/SRF/2017/05) [„Decision of the Executive Session of the Board of 11 April 2017 on the calculation of the 2017 ex-ante contributions to the Single Resolution Fund (SRB/ES/SRF/2017/05)“], a to v každom prípade v rozsahu, v akom sa toto rozhodnutie týka žalobkyne, ako aj

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod je založený na závažnom porušení podstatných formálnych náležitostí v dôsledku neúplného oznámenia rozhodnutia.

               2.

               Druhý žalobný dôvod je založený na závažnom porušení podstatných formálnych náležitostí v dôsledku neodôvodnenia rozhodnutia.


title: Vec C-465/08: Rozsudok Súdneho dvora (ôsma komora) z  2. júla 2009 — Komisia Európskych spoločenstiev/Helénska republika (Nesplnenie povinnosti členským štátom — Smernica 2005/36/ES — Právo usadiť sa — Uznávanie odborných kvalifikácií — Neprebratie v stanovenej lehote)

text:
               29.8.2009

               SK

               Úradný vestník Európskej únie

               C 205/11

         Rozsudok Súdneho dvora (ôsma komora) z 2. júla 2009 — Komisia Európskych spoločenstiev/Helénska republika
   (Vec C-465/08) (1)

   (Nesplnenie povinnosti členským štátom - Smernica 2005/36/ES - Právo usadiť sa - Uznávanie odborných kvalifikácií - Neprebratie v stanovenej lehote)
   2009/C 205/18
   Jazyk konania: gréčtina

      Účastníci konania

      Žalobkyňa: Komisia Európskych spoločenstiev (v zastúpení: M. Karanasou Apostolopoulou a H. Støvlbæk, splnomocnení zástupcovia)

      Žalovaná: Helénska republika (v zastúpení: E. Skandalou, splnomocnený zástupca)

      Predmet veci

   Nesplnenie povinnosti členským štátom — Neprijatie v stanovenej lehote ustanovení potrebných na dosiahnutie súladu so smernicou Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, s. 22), ktorou sa ruší smernica 89/48/EHS (Ú. v. ES L 19, s. 16; Mim. vyd. 05/001, s. 337)

      Výrok rozsudku

               1.

               Helénska republika si tým, že v stanovenej lehote neprijala všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií, nesplnila povinnosti, ktoré jej vyplývajú z tejto smernice.

               2.

               Helénska republika je povinná nahradiť trovy konania.

      (1)  Ú. v. EÚ C 327, 20.12.2008.


title: Vec T-326/17: Žaloba podaná 29. mája 2017 – Air Canada/Komisia

text:
               24.7.2017

               SK

               Úradný vestník Európskej únie

               C 239/55

         Žaloba podaná 29. mája 2017 – Air Canada/Komisia
   (Vec T-326/17)
   (2017/C 239/68)
   Jazyk konania: angličtina

      Účastníci konania

      Žalobkyňa: Air Canada (Saint-Laurent, Quebec, Kanada), (v zastúpení: T. Soames, G. Bakker a I.-Z. Prodromou-Stamoudi, advokáti, a J. Joshua, barrister)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Komisie C(2017) 1742 final zo 17. marca 2017 týkajúce sa konania podľa článku 101 Zmluvy o fungovaní Európskej únie, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (Vec AT.39258 – Nákladná letecká doprava) v celom rozsahu alebo čiastočne, v každom prípade v rozsahu, v akom sa jej týka,

               —

               zrušil alebo subsidiárne znížil podstatne sumu pokuty, a

               —

               zaviazal Európsku komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza šesť žalobných dôvodov.

               1.

               Prvý žalobný dôvod založený na porušení práv na obhajobu, porušení práva byť vypočutý a porušení podstatných formálnych náležitostí.
               Podľa žalobkyne oznámenie Komisie o výhradách neobsahuje vyjadrenie teórie, na ktorej je založená celá vec, tak ako je prezentovaná po prvý krát v napadnutom rozhodnutí, čo zabránilo žalobkyni brániť sa. Tieto dôvody sú dostatočné na zrušenie napadnutého rozhodnutia ako celku.

               2.

               Druhý žalobný dôvod založený na porušení práv na obhajobu, nedostatku odôvodnenia a porušenia podstatných formálnych náležitostí.
               Podľa žalobkyne Komisia porušila jej práva na obhajobu tým, že i) neposkytla žiadne primerané odôvodnenie, ba dokonca žiadne odôvodnenie na potvrdenie konštatovania existencie jediného a pokračujúceho porušenia na všetkých linkách, ii) nedefinovala povahu a rozsah údajného porušenia/porušení na úrovni podrobnosti vyžadovanej právnou úpravou a iii) neopravila inherentný rozpor, ktorý existuje medzi jediným a pokračujúcim porušením a štyrmi samostatnými porušeniami, ktoré viedli k zrušeniu rozhodnutia Komisie C (2010) 7694 final z 9. novembra 2010. Tieto dôvody sú dostatočné na zrušenie napadnutého rozhodnutia ako celku.

               3.

               Tretí žalobný dôvod založený na zjavne nesprávnom posúdení a zjavne nesprávnom právnom posúdení pokiaľ ide o nemožnosť, aby dopravcovia mimo EÚ/EHP prevádzkovali vnútro-európske linky.
               Žalobkyňa tvrdí, že Komisia i) nesprávne konštatovala v článku 1 ods. 1 a 4 napadnutého rozhodnutia, že sa zúčastnila na jednom alebo viacerých porušeniach na linkách vo vnútri EHP a medzi letiskami nachádzajúcimi sa v Únii a letiskami nachádzajúcimi sa vo Švajčiarsku na ktorých nemala z právneho hľadiska právo poskytovať služby nákladnej leteckej dopravy, ii) zanedbala alebo nepochopila medzinárodný právny režim a právny režim Únie, ktorý zakotvuje práva leteckej dopravy a iii) nesprávne uplatňuje relevantnú judikatúru, keď konštatuje, že neexistovala „neprekonateľná prekážka“, ktorá by jej bránila poskytovať svoje služby na vnútro-európskych linkách a že teda ju nesprávne kvalifikovala ako potenciálneho konkurenta na týchto linkách. Podľa žalobkyne tieto zjavné nesprávne posúdenia a tieto zjavne nesprávne právne posúdenia, prijaté individuálne alebo ako celok, predstavujú dostatočné dôvody na zrušenie napadnutého rozhodnutia ako celku alebo subsidiárne článku 1 ods. 1 a 4 tohto rozhodnutia.

               4.

               Štvrtý žalobný dôvod založený na nesprávnom právnom posúdení a zjavne nesprávnom skutkovom posúdení v oblasti právomoci.
               Žalobkyňa tvrdí, že napadnuté rozhodnutie je postihnuté nesprávnym právnym a skutkovým posúdením, ktoré spočívajú v tom, že Komisia i) nesprávne vychádzala z absolútne oprávneného správania na linkách s tretími krajinami na účely dokázania alebo preukázania porušenia na vnútro-európskych linkách, čo je zakázané (dostatočný dôvod na zrušenie napadnutého rozhodnutia ako celku) a ii) neoprávnene uplatnila svoju právomoc na údajnú kolúziu v rámci „prichádzajúcej“ dopravou na linkách s tretími krajinami (dôvod na zrušenie napadnutého rozhodnutia ako celku alebo subsidiárne článku 1 ods. 2 a 3).

               5.

               Piaty žalobný dôvod založený na zjavne nesprávnom posúdení dôkazov uvádzaných proti žalobkyni.
               Podľa žalobkyne Komisia i) neuplatňuje správne právnu úpravu týkajúcu sa dôkazov o existencii jediného a pokračujúceho porušenia; ii) nezhromaždila všetky spoľahlivé dôkazy a nepreukázala dostatočne z právneho hľadiska jej vytýkané skutkové okolnosti a iii) neoprávnene odmietla späťvzatie jej zle formulovanej žiadosti o zhovievavosť a neskúmala účinky tohto späťvzatia na dôkazy uvádzané proti nej. Tieto dôvody sú dostatočné na zrušenie napadnutého rozhodnutia ako celku.

               6.

               Šiesty žalobný dôvod: v súlade s prvým, druhým, tretím, štvrtým a piatym žalobným dôvodom žalobkyňa navrhuje, aby Všeobecný súd zrušil pokutu uloženú v článku 3 alebo subsidiárne podstatne znížil jej výšku na základe svojej neobmedzenej súdnej právomoci podľa článku 261 ZFEÚ, článku 31 nariadenia č. 1/2003 a judikatúry.


title: Vec F-7/15: Žaloba podaná 21. januára 2015 – ZZ a i./Komisia

text:
               16.3.2015

               SK

               Úradný vestník Európskej únie

               C 89/47

         Žaloba podaná 21. januára 2015 – ZZ a i./Komisia
   (Vec F-7/15)
   (2015/C 089/57)
   Jazyk konania: francúzština

      Účastníci konania

      Žalobcovia: ZZ a i. (v zastúpení: L. Levi, A. Blot, advokáti)

      Žalovaná: Európska komisia

      Predmet a opis sporu

   Zrušenie rozhodnutí, ktorými sa stanovujú práva žalobcov na ročnú náhradu cestovných výdavkov podľa článku 8 prílohy VII Služobného poriadku úradníkov, zmeneného a doplneného nariadením Európskeho parlamentu a Rady č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie, ako aj rozhodnutí, ktoré budú prijaté každý rok od roku 2015 a návrh zaviazať Komisiu na náhradu skutočných ročných cestovných výdavkov do miesta ich pôvodu, vypočítaných na základe vyššie citovaného ustanovenia tak, ako bolo uplatňované pred nadobudnutím účinnosti zmeny služobného poriadku

      Návrhy žalobcov

               —

               Zrušiť rozhodnutie, ktorým sa stanovujú práva žalobcov v oblasti ročných cestovných výdavkov podľa článku 8 prílohy VII Služobného poriadku úradníkov EÚ, ako platí od 1. januára 2014, keď toto rozhodnutie bolo po prvý krát uvedené v ich výplatných páskach za mesiac jún 2014, oznámených k dátumu 12. júna 2014,

               —

               zrušiť všetky ostatné rozhodnutia, ktoré budú prijaté každý rok od roku 2015 na základe uplatnenia toho istého ustanovenia,

               —

               v potrebnom rozsahu zrušiť rozhodnutie z 15. októbra 2014 o zamietnutí ich sťažnosti,

               —

               zaviazať žalovanú na náhradu ročných cestovných výdavkov žalobcov do ich miesta pôvodu, ktorá pokrýva ich skutočné výdavky a na základe vyššie citovaného ustanovenia tak, ako bolo uplatňované pred nadobudnutím účinnosti nového služobného poriadku v roku 2014, zvýšiť uvedenú sumu o úroky z omeškania od 12. júna 2014, so sadzbou stanovenou Európskou centrálnou bankou na hlavné operácie financovania a uplatniteľnou na predmetné obdobie, zvýšenou o tri percentuálne body, až do dňa zaplatenia dlžnej sumy,

               —

               zaviazať žalovanú na náhradu trov konania.


title: Vec C-579/10: Návrh na začatie prejudiciálneho konania, ktorý podal Hoge Raad der Nederlanden (Holandsko) 8. decembra 2010 — Staatssecretaris van Financiën/P. Mook

text:
               5.3.2011

               SK

               Úradný vestník Európskej únie

               C 72/8

         Návrh na začatie prejudiciálneho konania, ktorý podal Hoge Raad der Nederlanden (Holandsko) 8. decembra 2010 — Staatssecretaris van Financiën/P. Mook
   (Vec C-579/10)
   2011/C 72/12
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Žalobca: Staatssecretaris van Financiën

      Žalovaný: P. Mook

      Prejudiciálna otázka

   Ide, ak sa zohľadní článok 18 ES (teraz článok 21 ZFEÚ), o situáciu podliehajúcu právu Spoločenstva, keď členský štát zdaní používanie motorového vozidla na cestných komunikáciách na svojom území, v prípade, že toto vozidlo je prihlásené v inom členskom štáte, bolo požičané od obyvateľa tohto iného členského štátu a obyvateľ prvého uvedeného členského štátu ho používa na súkromné jazdy medzi týmito dvoma členskými štátmi?


title: Vec T-467/11: Žaloba podaná 29. augusta 2011 — Colgate-Palmolive/ÚHVT — dm-drogerie markt (360° SONIC ENERGY)

text:
               29.10.2011

               SK

               Úradný vestník Európskej únie

               C 319/23

         Žaloba podaná 29. augusta 2011 — Colgate-Palmolive/ÚHVT — dm-drogerie markt (360° SONIC ENERGY)
   (Vec T-467/11)
   2011/C 319/49
   Jazyk, v ktorom bola podaná žaloba: angličtina

      Účastníci konania

      Žalobkyňa: Colgate-Palmolive Company (New York, Spojené štáty) (v zastúpení: M. Zintler a G. Schindler, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: dm-drogerie markt GmbH & Co. KG (Karlsruhe, Nemecko)

      Návrhy

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 25. mája 2011 vo veci R 1094/2010-2, a

               —

               zamietnuť námietku.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „360° SONIC ENERGY“ pre „zubné kefky“ zaradené do triedy 21 — prihláška ochrannej známky Spoločenstva č. 6236533.

      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.

      Namietaná ochranná známka alebo označenie: medzinárodná slovná ochranná známka „SONIC POWER“ zapísaná pod č. 842882 pre výrobky zaradené do tried 3 a 21.

      Rozhodnutie námietkového oddelenia: vyhovenie námietke a zamietnutie prihlášky ochrannej známky Spoločenstva v celom rozsahu.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady č. 207/2009, pretože odvolací senát nesprávne dospel k záveru o existencii pravdepodobnosti zámeny medzi predmetnými ochrannými známkami.


title: Výmaz veci T-380/03

text:
               11.9.2004

               SK

               Úradný vestník Európskej únie

               C 228/44

         Výmaz veci T-380/03 (1)

   (2004/C 228/107)

      (Jazyk konania: nemčina)

   Uznesením zo 6. júla 2004 predseda druhej komory Súdu prvého stupňa Európskych spoločenstiev nariadil výmaz veci T-380/03: Korn-og Foderstof Kompagniet proti Komisii Európskych spoločenstiev.

      (1)  Ú. v. EÚ C 21 z 24.1.2004


title: Vec T-614/11: Žaloba podaná 2. decembra 2011 — Garner CAD Technic a i./Komisia

text:
               11.2.2012

               SK

               Úradný vestník Európskej únie

               C 39/16

         Žaloba podaná 2. decembra 2011 — Garner CAD Technic a i./Komisia
   (Vec T-614/11)
   2012/C 39/33
   Jazyk konania: nemčina

      Účastníci konania

      Žalobkyne: Garner CAD Technic GmbH (Weßling, Nemecko), GCT Design Organisation GmbH (Weßling), SG Aerospace GmbH (Weßling) (v zastúpení: R. Zehetmeier-Müller, M. Schweda, C. Wünschmann, F. Loose, I. Dörr a J. Eggers, Rechtsanwälte)

      Žalovaná: Európska komisia

      Návrhy

   Žalobkyne navrhujú:

               —

               zrušiť rozhodnutie Európskej komisie z 26. januára 2011 o štátnej pomoci Nemecka C 7/2010 (ex CP 250/2009 a NN 5/2010) „Zákon o dani z príjmu právnických osôb (KStG), schéma o prevode daňových strát (Sanierungsklausel)“, číslo K(2011) 275 v konečnom znení, Ú. v. EÚ L 235, s. 26,

               —

               zaviazať žalovanú na náhradu trov konania

      Žalobné dôvody a hlavné tvrdenia

   Na podporu svojej žaloby uvádzajú žalobkyne v podstate tieto dôvody:

               1.

               Porušenie článku 107 ods. 1 ZFEÚ: schéma o prevode daňových strát nie je štátnou pomocou
               Žalobkyne v tejto súvislosti okrem iného uvádzajú, že schéma o prevode daňových strát stanovená v § 8c ods. 1 nemeckého zákona o dani z príjmu právnických osôb (KStG) nemá selektívny účinok stanovený v článku 107 ods. 1 ZFEÚ, pretože nezvýhodňuje určité podniky alebo výrobné odvetvia. Ďalej schéma o prevode daňových strát podľa žalobkýň nepredstavuje výnimku z referenčného systému v zásade neobmedzeného prevodu strát a prechodného započítania strát stanoveného v nemeckom daňovom práve, ale naopak dopomáha k uplatneniu tohto referenčného systému.

               2.

               Porušenie článku 107 ods. 1 ZFEÚ: neexistujúca selektívnosť, keďže nedochádza k rozlišovaniu medzi účastníkmi hospodárskej súťaže, ktorí sa s ohľadom na sledovaný cieľ nachádzajú v porovnateľnej skutkovej a právnej situácii
               Žalobkyne v tejto súvislosti tvrdia, že schéma o prevode daňových strát zvýhodňuje všetky podniky, ktoré sú právnickými osobami za rovnakých podmienok a neposkytuje priestor pre voľnú úvahu. Žalobkyne zastávajú názor, že schéma o prevode daňových strát je všeobecným opatrením daňovej politiky, na ktorú sa z tohto dôvodu neuplatní zákaz štátnej pomoci.

               3.

               Porušenie článku 107 ods. 1 ZFEÚ: odôvodnenie schémy o prevode daňových strát na základe vnútornej štruktúry nemeckého daňového systému
               V tejto súvislosti žalobkyne uvádzajú, že aj v prípade zdieľania názoru Komisie a prijatia selektívnej povahy schémy o prevode daňových strát by bola selektívnosť odôvodnená na základe ústavných zásad zdanenia podľa daňovej spôsobilosti, zákazu nadmerného zdanenia a zachovania zásady proporcionality.

               4.

               Porušenie článku 107 ods. 1 ZFEÚ: žalobkyniam nebola poskytnutá nijaká štátna pomoc zo štátnych prostriedkov
               Žalobkyne tvrdia, že im nebola poskytnutá nijaká štátna pomoc zo štátnych prostriedkov. V tejto súvislosti a v prvom rade uvádzajú, že právnickým osobám znášajúcim stratu sa na základe schémy o prevode daňových strát neposkytuje nijaké majetkové zvýhodnenie, ale sa len zachováva ich už existujúce majetkové postavenie upravené podľa zásad neobmedzeného prevodu strát, ako aj prechodného započítania strát.

               5.

               Zjavne nesprávne posúdenie veci z dôvodu nedostatočného posúdenia nemeckej daňovej právnej úpravy
               Žalobkyne v tejto súvislosti okrem iného tvrdia, že Komisia opomenula relevantné nemecké daňové právne predpisy a napadnuté rozhodnutie má z tohto dôvodu závažné nedostatky.


title: Vec F-20/13: Žaloba podaná 26. februára 2013 — ZZ/Komisia

text:
               20.4.2013

               SK

               Úradný vestník Európskej únie

               C 114/48

         Žaloba podaná 26. februára 2013 — ZZ/Komisia
   (Vec F-20/13)
   2013/C 114/73
   Jazyk konania: francúzština

      Účastníci konania

      Žalobca: ZZ (v zastúpení: L. Levi a A. Blot, advokáti)

      Žalovaná: Európska komisia

      Predmet a opis sporu

   Zrušenie implicitného rozhodnutia, ktorým sa zamieta žiadosť žalobcu o náhradu škody spôsobenej omeškaním pri vypracovaní jeho hodnotiacich správ za roky 2008 a 2009

      Návrhy žalobcu

               —

               zrušiť rozhodnutie Európskej komisie, ktorým sa implicitne zamieta žiadosť žalobcu podaná 13. januára 2012,

               —

               v rozsahu, v akom je to potrebné, zrušiť rozhodnutie menovacieho orgánu z 20. novembra 2012, ktorým sa zamieta sťažnosť podaná žalobcom 24. júla 2012,

               —

               priznať žalobcovi ex aequo et bono sumu stanovenú predbežne na jedno euro z dôvodu utrpenej majetkovej ujmy a na jedno euro z dôvodu utrpenej nemajetkovej ujmy,

               —

               zaviazať Komisiu na náhradu trov konania.


title: Vec T-340/03: Rozsudok Súdu prvého stupňa z  30. januára 2007 – France Télécom/Komisia ( Hospodárska súťaž — Zneužitie dominantného postavenia — Trh služieb prístupu k vysokorýchlostnému internetu — Predátorské ceny )

text:
               24.3.2007

               SK

               Úradný vestník Európskej únie

               C 69/17

         Rozsudok Súdu prvého stupňa z 30. januára 2007 – France Télécom/Komisia
   (Vec T-340/03) (1)

   („Hospodárska súťaž - Zneužitie dominantného postavenia - Trh služieb prístupu k vysokorýchlostnému internetu - Predátorské ceny“)
   (2007/C 69/39)
   Jazyk konania: francúzština
   Účastníci konania

      Žalobkyňa: France Télécom SA, pôvodne Wanadoo Interactive SA (Paríž, Francúzsko) (v zastúpení: O. Brouwer, H. Calvet, M. Pittie, J. Philippe a T. Janssens, advokáti)

      Žalovaná: Komisia Európskych spoločenstiev (v zastúpení: S. Rating a É. Gippini Fournier, splnomocnení zástupcovia, neskôr É. Gippini Fournier)
   Predmet veci
   Návrh na zrušenie rozhodnutia Komisie zo 16. júla 2003 týkajúceho sa konania o uplatnení článku [82 ES] (vec COMP/38.233 – Wanadoo Interactive) [neoficiálny preklad] alebo, subsidiárne, návrh na zrušenie alebo zníženie pokuty uloženej žalobkyni
   Výrok rozsudku

               1.

               Žaloba sa zamieta.

               2.

               Žalobkyňa je povinná nahradiť trovy konania.

      (1)  Ú. v. EÚ C 289, 29.11.2003.


title: Spojené veci T-307/12 a T-408/13: Rozsudok Všeobecného súdu z  5. novembra 2014 – Mayaleh/Rada ( „Spoločná zahraničná a bezpečnostná politika — Reštriktívne opatrenia prijaté voči Sýrii — Zmrazenie finančných prostriedkov — Funkcie guvernéra Centrálnej banky Sýrie — Žaloba o neplatnosť — Oznámenie aktu obsahujúceho reštriktívne opatrenia — Lehota na podanie žaloby — Prípustnosť — Právo na obhajobu — Spravodlivý proces — Povinnosť odôvodnenia — Dôkazné bremeno — Právo na účinnú súdnu ochranu — Proporcionalita — Právo vlastniť majetok — Právo na súkromie a rodinný život — Uplatnenie obmedzení v oblasti vstupu na štátneho príslušníka členského štátu — Voľný pohyb občanov Únie“ )

text:
               15.12.2014

               SK

               Úradný vestník Európskej únie

               C 448/19

         Rozsudok Všeobecného súdu z 5. novembra 2014 – Mayaleh/Rada
   (Spojené veci T-307/12 a T-408/13) (1)

   ((„Spoločná zahraničná a bezpečnostná politika - Reštriktívne opatrenia prijaté voči Sýrii - Zmrazenie finančných prostriedkov - Funkcie guvernéra Centrálnej banky Sýrie - Žaloba o neplatnosť - Oznámenie aktu obsahujúceho reštriktívne opatrenia - Lehota na podanie žaloby - Prípustnosť - Právo na obhajobu - Spravodlivý proces - Povinnosť odôvodnenia - Dôkazné bremeno - Právo na účinnú súdnu ochranu - Proporcionalita - Právo vlastniť majetok - Právo na súkromie a rodinný život - Uplatnenie obmedzení v oblasti vstupu na štátneho príslušníka členského štátu - Voľný pohyb občanov Únie“))
   (2014/C 448/24)
   Jazyk konania: francúzština

      Účastníci konania

      Žalobca: Adib Mayaleh (Damask, Sýria) (v zastúpení: G. Karouni a C. Dumont, advokáti)

      Žalovaná: Rada Európskej únie (v zastúpení: J.-P. Hix a V. Piessevaux, splnomocnení zástupcovia)

      Predmet veci

   Návrh na čiastočné zrušenie po prvé vykonávacieho rozhodnutia Rady 2012/256/SZBP zo 14. mája 2012, ktorým sa vykonáva rozhodnutie Rady 2011/782/SZBP o reštriktívnych opatreniach voči Sýrii (Ú. v. EÚ L 126, s. 9), po druhé vykonávacieho nariadenia Rady (EÚ) č. 410/2012 zo 14. mája 2012, ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 126, s. 3), po tretie rozhodnutia Rady 2012/739/CFSP z 29. novembra 2012 o reštriktívnych opatreniach voči Sýrii a o zrušení rozhodnutia 2011/782/SZBP (Ú. v. EÚ L 330, s. 21), po štvrté vykonávacieho nariadenia Rady (EÚ) č. 363/2013 z 22. apríla 2013, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 111, s. 1, korigendum Ú. v. EÚ L 127, s. 27), po piate rozhodnutia Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, s. 14)

      Výrok rozsudku

               1.

               Žaloba vo veci T-307/12 sa zamieta.

               2.

               O žalobe vo veci T-408/13 netreba rozhodovať.

               3.

               Adib Mayaleh je povinný nahradiť trovy konania.

      (1)  Ú. v. EÚ C 273, 8.9.2012.


title: Vec C-653/15 P: Odvolanie podané 7. decembra 2015: Carsten Bopp proti rozsudku Všeobecného súdu (piata komora) z 25. septembra 2015 vo veci T-209/14, Carsten Bopp/Úrad Európskej únie pre duševné vlastníctvo

text:
               30.5.2016

               SK

               Úradný vestník Európskej únie

               C 191/3

         Odvolanie podané 7. decembra 2015: Carsten Bopp proti rozsudku Všeobecného súdu (piata komora) z 25. septembra 2015 vo veci T-209/14, Carsten Bopp/Úrad Európskej únie pre duševné vlastníctvo
   (Vec C-653/15 P)
   (2016/C 191/06)
   Jazyk konania: nemčina

      Účastníci konania

      Odvolateľ: Carsten Bopp (v zastúpení: C. Russ, Rechtsanwalt)

      Ďalší účastník konania: Úrad Európskej únie pre duševné vlastníctvo
   Uznesením zo 7. apríla 2016 Súdny dvor (šiesta komora) odmietol odvolanie a rozhodol, že odvolateľ je povinný znášať svoje vlastné trovy konania.


title: Vec T-382/11: Žaloba podaná 15. júla 2011 — Pigui/Komisia

text:
               24.9.2011

               SK

               Úradný vestník Európskej únie

               C 282/30

         Žaloba podaná 15. júla 2011 — Pigui/Komisia
   (Vec T-382/11)
   2011/C 282/61
   Jazyk konania: angličtina

      Účastníci konania

      Žalobkyňa: Cristina Pigui (Strejnic, Rumunsko) (v zastúpení: M. Alexe, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zaviazal žalovanú na sprístupnenie informácie týkajúcej sa identity inštitúcie vyššieho vzdelávania, ktorá sa zúčastňuje online Jean Monnet programu Master 2008 — 2010,

               —

               zaviazal žalovanú, aby zastavila program, ak sa ho nezúčastňuje žiadna inštitúcia vyššieho vzdelávania, vyžadovala písomnú zmluvu o štúdiu medzi študentmi a organizátormi a vyžadovala jednotný systém hodnotenia pre všetkých zúčastnených študentov, a

               —

               zaviazal Komisiu, aby obnovila ab initio situáciu žalobkyne tak, že preukáže, že program 2008 — 2010 nespĺňal štandardy programu Jean Monnet, prinajmenšom, pokiaľ ide o žalobkyňu.

      Dôvody a hlavné tvrdenia

   Žalobkyňa sa vo svojej žalobe domáha podľa článku 265 ZFEÚ konštatovania, že žalovaná protiprávne opomenula konať, keď nesprístupnila výsledky verejného vyšetrovania požadovaného žalobkyňou.
   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod založený na tom, že žalovaná porušila článok 6 ods. 3 a článok 15 rozhodnutia č. 1720/2006/ES (1) tým, že nevyšetrila a nesprístupnila informácie žiadané žalobkyňou, ako aj články 11 a 38 Charty základných práv Európskej únie tým, že porušila zásadu transparentnosti a právne predpisy na ochranu spotrebiteľa.

               2.

               Druhý žalobný dôvod je založený na tom, že žalovaná porušila články 4 a 5 smernice 97/7/ES (2) a článok 2 písm. a) a b) a článok 5 smernice 2005/29/ES (3) tým, že nevyšetrila a neposúdila online Jean Monnet program Master 2008 — 2010 v porovnaní s jeho cieľmi v súlade s článkom 15 rozhodnutia č. 1720/2006/ES.

               3.

               Tretí žalobný dôvod je založený na tom, že žalovaná porušila článok 5 smernice 97/7/ES a článok 2 písm. a) a b) a články 6 a 7 smernice 2005/29/ES tým, že nevyšetrila systém hodnotenia študentov založený na dvojakom štandarde.

               4.

               Štvrtý žalobný dôvod je založený na tom, že žalovaná porušila článok 14 Európskeho dohovoru o ochrane ľudských práv a základných slobôd, ako aj článok 2 protokolu č. 1 k Európskemu dohovoru o ochrane ľudských práv a základných slobôd, keďže so žalobkyňou sa nezaobchádzalo rovnako v rámci online Jean Monnet programu Master 2008 — 2010.

      (1)  Rozhodnutie Európskeho parlamentu a Rady č. 1720/2006/ES z 15. novembra 2006, ktorým sa ustanovuje akčný program v oblasti celoživotného vzdelávania (Ú. v. EÚ L 327, s. 45).

      (2)  Smernica 97/7/ES Európskeho Parlamentu a Rady z 20. mája 1997 o ochrane spotrebiteľa vzhľadom na zmluvy na diaľku (Ú. v. ES L 144, s. 19; Mim. vyd. 15/003, s. 319).

      (3)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22).


title: Vec T-157/14: Rozsudok Všeobecného súdu z 28. februára 2017 – JingAo Solar a i./Rada („Dumping — Dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Číne alebo odosielaných z Číny — Konečné antidumpingové clo — Záväzky — Žaloba o neplatnosť — Záujem na konaní — Prípustnosť — Vyvážajúci štát — Rozsah vyšetrovania — Odoberanie vzoriek — Normálna hodnota — Definícia dotknutého výrobku — Lehota na prijatie rozhodnutia o žiadosti o priznanie trhovohospodárskeho zaobchádzania — Časová pôsobnosť nových ustanovení — Ujma — Príčinná súvislosť“)

text:
               18.4.2017

               SK

               Úradný vestník Európskej únie

               C 121/22

         Rozsudok Všeobecného súdu z 28. februára 2017 – JingAo Solar a i./Rada
   (Vec T-157/14) (1)

   ((„Dumping - Dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Číne alebo odosielaných z Číny - Konečné antidumpingové clo - Záväzky - Žaloba o neplatnosť - Záujem na konaní - Prípustnosť - Vyvážajúci štát - Rozsah vyšetrovania - Odoberanie vzoriek - Normálna hodnota - Definícia dotknutého výrobku - Lehota na prijatie rozhodnutia o žiadosti o priznanie trhovohospodárskeho zaobchádzania - Časová pôsobnosť nových ustanovení - Ujma - Príčinná súvislosť“))
   (2017/C 121/31)
   Jazyk konania: angličtina

      Účastníci konania

      Žalobkyne: JingAo Solar Co. Ltd (Ningjin, Čína) a 5 ďalších žalobkýň, ktorých mená sú uvedené v prílohe rozsudku (v zastúpení: pôvodne A. Willems, S. De Knop a J. Charles, neskôr A. Willems a S. De Knop, advokáti)

      Žalovaná: Rada Európskej únie (v zastúpení: B. Driessen, splnomocnený zástupca, za právnej pomoci B. O’Connor, solicitor a S. Gubel, advokát)

      Vedľajší účastník, ktorý v konaní podporuje žalovanú: Európska komisia (v zastúpení: pôvodne J.-F. Brakeland, T. Maxian Rusche a A. Stobiecka-Kuik, neskôr J.-F. Brakeland, T. Maxian Rusche a A. Demeneix, splnomocnení zástupcovia)

      Predmet veci

   Návrh podaný na základe článku 263 ZFEÚ na vyhlásenie neplatnosti vykonávacieho nariadenia Rady (EÚ) č. 1238/2013 z 2. decembra 2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (Ú. v. EÚ L 325, 2013, s. 1), v rozsahu, v akom sa týka žalobkýň

      Výrok rozsudku

               1.

               Žaloba sa zamieta.

               2.

               JingAo Solar Co. Ltd a ostatné žalobkyne, ktorých mená sú uvedené v prílohe, znášajú svoje vlastné trovy konania a sú povinné nahradiť trovy konania vynaložené Radou Európskej únie.

               3.

               Európska komisia znáša svoje vlastné trovy konania.

      (1)  Ú. v. EÚ C 159, 26.5.2014.


title: Vec C-278/12 PPU: Rozsudok Súdneho dvora (druhá komora) z  19. júla 2012 (návrh na začatie prejudiciálneho konania, ktorý podal Raad van Staate — Holandsko) — A. Adil/Minister voor Immigratie, Integratie en Asiel [Priestor slobody, bezpečnosti a spravodlivosti — Nariadenie (ES) č. 562/2006 — Kódex Spoločenstva o pravidlách upravujúcich pohyb osôb cez hranice (Kódex schengenských hraníc) — Články 20 a 21 — Zrušenie kontroly vnútorných hraníc — Kontroly v rámci územia — Opatrenia s účinkom rovnocenným hraničným kontrolám — Vnútroštátna právna úprava umožňujúca kontrolu totožnosti, štátnej príslušnosti a práva na pobyt úradníkmi poverenými hraničným dozorom a kontrolou cudzincov v pásme 20 kilometrov od spoločnej hranice s inými štátmi, ktoré sú zmluvnými stranami Dohovoru, ktorým sa vykonáva Schengenská dohoda — Kontroly zamerané na boj proti nelegálnemu pobytu — Právna úprava doplnená o určité podmienky a záruky týkajúce sa najmä frekvencie a intenzity kontrol]

text:
               17.11.2012

               SK

               Úradný vestník Európskej únie

               C 355/8

         Rozsudok Súdneho dvora (druhá komora) z 19. júla 2012 (návrh na začatie prejudiciálneho konania, ktorý podal Raad van Staate — Holandsko) — A. Adil/Minister voor Immigratie, Integratie en Asiel
   (Vec C-278/12 PPU) (1)

   (Priestor slobody, bezpečnosti a spravodlivosti - Nariadenie (ES) č. 562/2006 - Kódex Spoločenstva o pravidlách upravujúcich pohyb osôb cez hranice (Kódex schengenských hraníc) - Články 20 a 21 - Zrušenie kontroly vnútorných hraníc - Kontroly v rámci územia - Opatrenia s účinkom rovnocenným hraničným kontrolám - Vnútroštátna právna úprava umožňujúca kontrolu totožnosti, štátnej príslušnosti a práva na pobyt úradníkmi poverenými hraničným dozorom a kontrolou cudzincov v pásme 20 kilometrov od spoločnej hranice s inými štátmi, ktoré sú zmluvnými stranami Dohovoru, ktorým sa vykonáva Schengenská dohoda - Kontroly zamerané na boj proti nelegálnemu pobytu - Právna úprava doplnená o určité podmienky a záruky týkajúce sa najmä frekvencie a intenzity kontrol)
   2012/C 355/12
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van State

      Účastníci konania pred vnútroštátnym súdom

      Odvolateľ: A. Adil

      Odporca: Minister voor Immigratie, Integratie en Asiel

      Predmet veci

   Návrh na začatie prejudiciálneho konania — Raad van State — Výklad článku 21 nariadenia Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (Ú. v. EÚ L 105, s. 1) — Zrušenie kontroly na vnútorných hraniciach — Možnosť členského štátu vykonávať policajné kontroly na svojom území v zóne medzi pozemnou hranicou tohto štátu so susediacou krajinou a líniou vzdialenou 20 km od hranice — Kontroly spojené s dodržiavaním predpisov uplatniteľných v oblasti pobytu — Možnosť vykonávať takéto kontroly iba na základe všeobecných informácií spojených s prítomnosťou štátnych príslušníkov tretích krajín s nelegálnym pobytom v kontrolovanej zóne alebo potreba disponovať konkrétnymi informáciami týkajúcimi sa nelegálneho pobytu kontrolovanej osoby — Prípustnosť právnej úpravy, ktorá stanovuje určité kvantitatívne kritériá týkajúce sa maximálneho počtu kontrol, ktoré môžu byť vykonané v priebehu daného obdobia

      Výrok rozsudku

   Články 20 a 21 nariadenia Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), sa majú vykladať v tom zmysle, že nebránia takej vnútroštátnej právnej úprave, o akú ide v konaní vo veci samej, ktorá umožňuje úradníkom povereným hraničným dozorom a kontrolou cudzincov vykonávať kontroly v pásme 20 kilometrov od pozemnej hranice medzi členským štátom a štátmi, ktoré sú zmluvnými stranami Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach, podpísaného 19. júna 1990 v Schengene, s cieľom overiť, či zadržané osoby spĺňajú podmienky legálneho pobytu platné v dotknutom členskom štáte, ak sú tieto kontroly založené na všeobecných informáciách a skúsenostiach týkajúcich sa nelegálneho pobytu osôb na miestach kontrol, ak sa môžu v obmedzenej miere tiež vykonávať s cieľom získať také všeobecné informácie a praktické poznatky v tejto oblasti a ak ich výkon podlieha určitým obmedzeniam týkajúcim sa okrem iného ich intenzity a frekvencie.

      (1)  Ú. v. EÚ C 287, 22.9.2012.


title: Vec C-224/13: Návrh na začatie prejudiciálneho konania, ktorý podal Tribunale di Cagliari (Taliansko) 26. apríla 2013 — Trestné konanie proti Sergiovi Alfonsovi Lorraiovi

text:
               20.7.2013

               SK

               Úradný vestník Európskej únie

               C 207/13

         Návrh na začatie prejudiciálneho konania, ktorý podal Tribunale di Cagliari (Taliansko) 26. apríla 2013 — Trestné konanie proti Sergiovi Alfonsovi Lorraiovi
   (Vec C-224/13)
   2013/C 207/23
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale di Cagliari

      Účastníci konania pred vnútroštátnym súdom

   Sergio Alfonso Lorrai

      Prejudiciálne otázky

               1.

               Bráni výklad článku 6 EDĽP a článku 47 ods. 2 Charty základných práv Európskej únie uplatneniu článkov 70, 71 a 72 trestného poriadku v rozsahu, v akom ukladajú v prípade, že je zistená nespôsobilosť obžalovaného vedome sa zúčastniť konania v dôsledku nevyliečiteľnej choroby bez možnosti zlepšenia, prerušiť konanie na neurčitú dobu a podrobiť chorého pravidelným znaleckým posudkom?

               2.

               Bráni výklad článku 6 EDĽP a článku 47 ods. 2 Charty základných práv Európskej únie uplatneniu článku 159 ods. 1 bodu 3 trestného konania v rozsahu, v akom ukladá zastavenie plynutia premlčacej doby (predlžované po polrokoch v zmysle článku 72 trestného poriadku) na neurčitú dobu v prípade nespôsobilosti obžalovaných vedome sa zúčastniť konania v dôsledku nevyliečiteľnej choroby bez možnosti zlepšenia?


title: Vec C-340/04: Návrh na začatie konania o prejudiciálnej otázke podaný uznesením Tribunale Amministrativo Regionale della Lombardia, Sezione Terza zo dňa 27. mája 2004 vo veci Carbotermo s.p.a. a Comune di Busto Arsizio proti AGESP s.p.a.

text:
               9.10.2004

               SK

               Úradný vestník Európskej únie

               C 251/6

         Návrh na začatie konania o prejudiciálnej otázke podaný uznesením Tribunale Amministrativo Regionale della Lombardia, Sezione Terza zo dňa 27. mája 2004 vo veci Carbotermo s.p.a. a Comune di Busto Arsizio proti AGESP s.p.a.
   (Vec C-340/04)
   (2004/C 251/12)
   Tribunale Amministrativo Regionale della Lombardia, Sezione Terza (Taliansko) uznesením z 27. mája 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Carbotermo s.p.a. a Comune di Busto Arsizio proti AGESP s.p.a., ktorý bol doručený kancelárii Súdneho dvora dňa 9. augusta 2004.
   Tribunale Amministrativo Regionale della Lombardia, Sezione Terza žiada Súdny dvor, aby rozhodol o nasledujúcich otázkach:

               1)

               Je priame zadanie objednávky dodávok palív a tepla pre vykurovacie zariadenia budovy, ktorej vlastníkom alebo správcom je obec, jeho správu, vedenie, a údržba (s prevahou dodávok) akciovej spoločnosti, ktorej imanie patrí v súčasnosti štátu, ktorú úplne vlastní iná akciová spoločnosť, v ktorej obec je väčšinovým akcionárom (na 99,98 %), čiže spoločnosti (AGESP), ktorá nepatrí priamo územno-správnej jednotke, ale inej spoločnosti (AGESP Holding), ktorej imanie vo výške 99,98 % momentálne vlastní verejná správa, v súlade so smernicou 93/36/EHS (1)?

               2)

               K posúdeniu podmienky zo strany podniku, ktorému sú priamo zverené dodávky, podľa ktorej podstatnú časť činnosti musí vykonávať v prospech územno-správnej jednotky, ktorá ho kontroluje, treba použiť článok 13 smernice 93/38 EHS (2) a možno považovať túto podmienku za splnenú, ak uvedený podnik realizuje prevažnú časť obratu s kontrolujúcou územno-správnou jednotkou alebo alternatívne na území tejto správnej jednotky?

      (1)  Ú. v. ES L 199 z 9.8.1993, s. 1

      (2)  Ú. v. ES L 199 z 9.8.1993, s. 84


title: Rozsudok Súdneho dvora (štvrtá komora) z 18. novembra 2004 vo veci C-164/04: Komisia Európskych spoločenstiev proti Spojenému kráľovstvu Veľkej Británie a Severného Írska (Nesplnenie povinnosti štátom — Smernica 2001/17/ES — Reorganizácia a likvidácia poisťovní — Neprebratie v určenej lehote)

text:
               8.1.2005

               SK

               Úradný vestník Európskej únie

               C 6/20

      ROZSUDOK SÚDNEHO DVORA

   (štvrtá komora)
   z 18. novembra 2004
   vo veci C-164/04: Komisia Európskych spoločenstiev proti Spojenému kráľovstvu Veľkej Británie a Severného Írska (1)

   (Nesplnenie povinnosti štátom - Smernica 2001/17/ES - Reorganizácia a likvidácia poisťovní - Neprebratie v určenej lehote)
   (2005/C 6/39)
   Jazyk konania: angličtina
   Vo veci C-164/04, Komisia Európskych spoločenstiev, (splnomocnení zástupcovia: E. Traversa a M. Shotter) proti Spojenému kráľovstvu Veľkej Británie a Severného Írska (splnomocnená zástupkyňa: C. Jackson), predmetom ktorej je žaloba o nesplnenie povinnosti podľa článku 226 ES, podaná 31. marca 2004, Súdny dvor (štvrtá komora), v zložení: J. N. Cunha Rodrigues, vykonávajúci funkciu predsedu štvrtej komory, sudcovia M. Ilešič (spravodajca), E. Levits, generálny advokát: L. A. Geelhoed, tajomník: R. Grass, vyhlásil dňa 18. novembra 2004 rozsudok, ktorého výrok znie:

               1.

               Spojené kráľovstvo Veľkej Británie a Severného Írska si tým, že neprijalo zákony, iné predpisy a správne opatrenia potrebné na dosiahnutie súladu so smernicou Európskeho parlamentu a Rady 2001/17/ES z 19. marca 2001 o reorganizácii a likvidácii poisťovní, nesplnilo povinnosti, ktoré mu vyplývajú z tejto smernice.

               2.

               Spojené kráľovstvo Veľkej Británie a Severného Írska je povinné nahradiť trovy konania.

      (1)   Ú. v. EÚ C 106 zo dňa 30.4.2004


title: Vec T-555/15: Žaloba podaná 25. septembra 2015 – Maďarsko/Komisia

text:
               30.11.2015

               SK

               Úradný vestník Európskej únie

               C 398/63

         Žaloba podaná 25. septembra 2015 – Maďarsko/Komisia
   (Vec T-555/15)
   (2015/C 398/77)
   Jazyk konania: maďarčina

      Účastníci konania

      Žalobca: Maďarsko (v zastúpení: M.Z. Fehér a G. Koós)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               čiastočne zrušil rozhodnutie Komisie K(2015) 4808 z 15. júla 2015 o zmene poplatku za kontrolu potravinového reťazca prijatej v roku 2014 v rozsahu, v akom uvedené rozhodnutie požaduje pozastaviť uplatňovanie progresívnych sadzieb poplatku za kontrolu potravinového reťazca v Maďarsku,

               —

               zaviazal Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza nasledujúce žalobné dôvody:

               1.

               Zneužitie právomoci, zjavne nesprávne posúdenie a porušenie zásady proporcionality

                           —

                           Žalobca po prvé uvádza, že Komisia tým, že požaduje uvedené pozastavenie, sa dopustila zjavne nesprávneho posúdenia, čím prekročila hranice svojej diskrečnej právomoci a porušila zásadu proporcionality.

               2.

               Porušenie zákazu diskriminácie a zásady rovnosti zaobchádzania

                           —

                           Po druhé žalobca uvádza, že prax Komisie v súvislosti s pozastavením možno kvalifikovať ako nekoherentnú, v dôsledku čoho možno vychádzať z toho, že boli porušené zákaz diskriminácie a zásada rovnosti zaobchádzania.

               3.

               Nesplnenie povinnosti odôvodnenia a porušenie zásady riadnej správy veci verejných a práva na obhajobu

                           —

                           Po tretie žalobca najmä uvádza, že požadovaním pozastavenia Komisia nesplnila svoju povinnosť odôvodnenia.

               4.

               Porušenie povinnosti lojálnej spolupráce a práva na účinnú súdnu ochranu

                           —

                           V tomto kontexte žalobca tvrdí, že požadovanie pozastavenia Komisiou navyše porušuje základné práva a garancie, akými sú povinnosť lojálnej spolupráce a právo na účinnú súdnu ochranu.


title: Vec C-165/07: Rozsudok Súdneho dvora (piata komora) z  22. mája 2008 (návrh na začatie prejudiciálneho konania, ktorý podal Vestre Landsret – Dánsko) – Skatteministeriet/Ecco Sko A/S (Spoločný colný sadzobník — Kombinovaná nomenklatúra — Colné zaradenie — Položka 6403 — Topánky so zvrškom z usne — Položka 6404 — Topánky so zvrškom z textilných materiálov)

text:
               5.7.2008

               SK

               Úradný vestník Európskej únie

               C 171/9

         Rozsudok Súdneho dvora (piata komora) z 22. mája 2008 (návrh na začatie prejudiciálneho konania, ktorý podal Vestre Landsret – Dánsko) – Skatteministeriet/Ecco Sko A/S
   (Vec C-165/07) (1)

   (Spoločný colný sadzobník - Kombinovaná nomenklatúra - Colné zaradenie - Položka 6403 - Topánky so zvrškom z usne - Položka 6404 - Topánky so zvrškom z textilných materiálov)
   (2008/C 171/15)
   Jazyk konania: dánčina
   Vnútroštátny súd, ktorý podal návrh na začatie prejudiciálneho konania
   Vestre Landsret
   Účastníci konania pred vnútroštátnym súdom

      Žalobca: Skatteministeriet

      Žalovaný: Ecco Sko A/S
   Predmet veci
   Návrh na začatie prejudiciálneho konania – Vestre Landsret – Výklad prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenené a doplnené nariadením Komisie (ES) č. 2388/2000 [predtým č. 2263/2000] z 13. októbra 2000, ktorým sa mení príloha I nariadenia Rady (EHS) č. 2658/87 – Zlučiteľnosť doplňujúcej poznámky č. 1 ku kapitole 64 kombinovanej nomenklatúry, doplnenej nariadením Komisie (EHS) č. 3800/92 z 23. decembra 1992, ktorým sa mení a dopĺňa nariadenie Rady (EHS) č. 2658/87 s poznámkou č. 4 písm. a) tej istej kapitoly – Obuv s podrážkou z kaučuku, umelej hmoty, usne alebo z kombinovaného materiálu – Zaradenie do položky 6403 kombinovanej nomenklatúry (obuv so zvrškom z usne) alebo do položky 6404 (obuv s podrážkou z textilného materiálu)
   Výrok rozsudku

               1.

               Kombinovaná nomenklatúra obsiahnutá v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, s. 1; Mim. vyd. 02/002, s. 382), zmenenej a doplnenej nariadením Komisie (ES) č. 2388/2000 z 13. októbra 2000, sa musí vykladať v tom zmysle, že také sandále, ako sú sandále dotknuté vo veci samej, teda s vonkajšou podrážkou z kaučuku, ktorých vrchná časť sa skladá z dvoch kúskov kože pripevnených k vnútornej podrážke lepidlom a vzájomne previazaných remienkami z usne prekrytými Velcro páskou, pričom useň pokrýva približne 71 % vonkajšej časti zvršku a elastický textilný materiál nachádzajúci sa pod usňou ostáva miestami viditeľný, patrí:

                           —

                           do položky 6404 kombinovanej nomenklatúry, ak textilný materiál vrchnej časti týchto sandál po odstránení kúskov kože plní úlohu zvršku, teda ak zabezpečuje dostatočnú fixáciu chodidla, aby užívateľ mohol uvedené sandále používať na chôdzu,

                           —

                           do položky 6403 kombinovanej nomenklatúry, ak textilný materiál vrchnej časti týchto sandál po odstránení kúskov kože neplní úlohu zvršku, teda ak nezabezpečuje dostatočnú fixáciu chodidla, aby užívateľ mohol uvedené sandále používať na chôdzu.

               2.

               Doplnková poznámka 1 k 64. kapitole kombinovanej nomenklatúry vložená nariadením Komisie (EHS) č. 3800/92 z 23. decembra 1992, ktorým sa mení a dopĺňa nariadenie č. 2658/87 je zlučiteľná s poznámkou 4 písm. a) k uvedenej kapitole.

      (1)  Ú. v. EÚ C 129, 9.6.2007.


title: Vec C-85/11: Rozsudok Súdneho dvora (veľká komora) z  9. apríla 2013 — Európska komisia/Írsko (Nesplnenie povinnosti členským štátom — Dane — Smernica 2006/112/ES — Články 9 a 11 — Vnútroštátna právna úprava umožňujúca zahrnúť nezdaniteľné osoby do skupiny osôb, ktoré možno považovať za jednu zdaniteľnú osobu na účely DPH)

text:
               1.6.2013

               SK

               Úradný vestník Európskej únie

               C 156/3

         Rozsudok Súdneho dvora (veľká komora) z 9. apríla 2013 — Európska komisia/Írsko
   (Vec C-85/11) (1)

   (Nesplnenie povinnosti členským štátom - Dane - Smernica 2006/112/ES - Články 9 a 11 - Vnútroštátna právna úprava umožňujúca zahrnúť nezdaniteľné osoby do skupiny osôb, ktoré možno považovať za jednu zdaniteľnú osobu na účely DPH)
   2013/C 156/03
   Jazyk konania: angličtina

      Účastníci konania

      Žalobkyňa: Európska komisia (v zastúpení: R. Lyal, splnomocnený zástupca)

      Žalovaný: Írsko (v zastúpení: D. O’Hagan, splnomocnený zástupca, za právnej pomoci G. Clohessy, SC, a N. Travers, BL)

      Vedľajší účastníci, ktorí v konaní podporujú žalovaného: Česká republika (v zastúpení: M. Smolek a T. Müller, splnomocnení zástupcovia), Dánske kráľovstvo (v zastúpení: pôvodne C. Vang, neskôr V. Pasternak Jørgensen, splnomocnení zástupcovia), Fínska republika (v zastúpení: H. Leppo a S. Hartikainen, splnomocnení zástupcovia), Spojené kráľovstvo Veľkej Británie a Severného Írska (v zastúpení: H. Walker, splnomocnená zástupkyňa, za právnej pomoci M. Hall, barrister)

      Predmet veci

   Nesplnenie povinnosti členským štátom — Porušenie článkov 9 a 11 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Vnútroštátna právna úprava umožňujúca zahrnúť nezdaniteľné osoby do skupiny na účely DPH

      Výrok rozsudku

               1.

               Žaloba sa zamieta.

               2.

               Európska komisia je povinná nahradiť trovy konania.

               3.

               Česká republika, Dánske kráľovstvo, Fínska republika a Spojené kráľovstvo Veľkej Británie a Severného Írska znášajú vlastné trovy konania.

      (1)  Ú. v. EÚ C 145, 14.5.2011.


title: Vec T-482/12: Uznesenie Všeobecného súdu z 9. januára 2015 – Internationaler Hilfsfonds/Komisia („Žaloba o neplatnosť – Prístup k dokumentom – Nariadenie (ES) č. 1049/2001 – Konkludentné odmietnutie prístupu – Vykonanie rozsudku Všeobecného súdu – Návrh na začatie konania – Porušenie formálnych požiadaviek – Článok 44 ods. 1 písm. c) rokovacieho poriadku – Neprípustnosť“)

text:
               2.3.2015

               SK

               Úradný vestník Európskej únie

               C 73/34

      Uznesenie Všeobecného súdu z 9. januára 2015 – Internationaler Hilfsfonds/Komisia
      (Vec T-482/12) (1)

      („Žaloba o neplatnosť - Prístup k dokumentom - Nariadenie (ES) č. 1049/2001 - Konkludentné odmietnutie prístupu - Vykonanie rozsudku Všeobecného súdu - Návrh na začatie konania - Porušenie formálnych požiadaviek - Článok 44 ods. 1 písm. c) rokovacieho poriadku - Neprípustnosť“)
      (2015/C 073/44)
      Jazyk konania: nemčina

         Účastníci konania

         Žalobca: Internationaler Hilfsfonds eV (Rosbach, Nemecko) (v zastúpení: H.-H. Heyland, avocat)

         Žalovaná: Európska komisia (v zastúpení: P. Costa de Oliveira a T. Scharf, splnomocnení zástupcovia, za právnej pomoci pôvodne R. Van der Hout a A. Krämer, neskôr R. Van der Hout, avocats)

         Predmet veci

      V prvom rade návrh na zrušenie konkludentného odmietnutia Komisie priznať žalobcovi úplný prístup k dokumentom týkajúcim sa zmluvy LIEN 97-2011 a, subsidiárne, návrh na čiastočné zrušenie rozhodnutia Komisie z 28. augusta 2012 o žiadosti žalobcu z 27. júla 2012 smerujúcej k tomu, aby Komisia vykonala rozsudok z 22. mája 2012, Internationaler Hilfsfonds/Komisia (T-300/10, Zb., EU:T:2012:247)

         Výrok

                  1.

                  Žaloba sa zamieta.

                  2.

                  Internationaler Hilfsfonds eV znáša svoje vlastné trovy konania a je povinný nahradiť trovy konania Európskej komisie.

         (1)  Ú. v. EÚ C 26, 26.1.2013.


title: Vec C-290/08 P: Odvolanie podané 1. júla 2008 : Carlos Correia de Matos proti rozsudku Súdu prvého stupňa (piata komora) z  9. apríla 2008 vo veci T-38/08, Carlos Correia de Matos/Komisia

text:
               6.6.2009

               SK

               Úradný vestník Európskej únie

               C 129/2

         Odvolanie podané 1. júla 2008: Carlos Correia de Matos proti rozsudku Súdu prvého stupňa (piata komora) z 9. apríla 2008 vo veci T-38/08, Carlos Correia de Matos/Komisia
   (vec C-290/08 P)
   2009/C 129/02
   Jazyk konania: portugalčina

      Účastníci konania

      Odvolateľ: Carlos Correia de Matos (v zastúpení: C.I. Correia de Matos, advokátka)

      Ďalší účastník konania: Komisia Európskych spoločenstiev
   Súdny dvor (ôsma komora) odvolanie zamietol v uznesení z 10. februára 2009.


title: Vec C-582/11 P: Uznesenie Súdneho dvora (ôsma komora) z  10. júla 2012 — Rügen Fisch AG/Úrad pre harmonizáciu vnútorného trhu (ochranné známky a vzory), Schwaaner Fischwaren GmbH [Odvolanie — Nariadenie (ES) č. 40/94 — Článok 7 ods. 1 a 2 — Ochranná známka Spoločenstva — Slovná ochranná známka SCOMBER MIX — Absolútny dôvod neplatnosti — Opisný charakter]

text:
               6.10.2012

               SK

               Úradný vestník Európskej únie

               C 303/6

         Uznesenie Súdneho dvora (ôsma komora) z 10. júla 2012 — Rügen Fisch AG/Úrad pre harmonizáciu vnútorného trhu (ochranné známky a vzory), Schwaaner Fischwaren GmbH
   (Vec C-582/11 P) (1)

   (Odvolanie - Nariadenie (ES) č. 40/94 - Článok 7 ods. 1 a 2 - Ochranná známka Spoločenstva - Slovná ochranná známka SCOMBER MIX - Absolútny dôvod neplatnosti - Opisný charakter)
   2012/C 303/11
   Jazyk konania: nemčina

      Účastníci konania

      Odvolateľka: Rügen Fisch AG (v zastúpení: O. Spuhler a M. Geitz, Rechtsanwälte)

      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca), Schwaaner Fischwaren GmbH (v zastúpení: A. Jaeger-Lenz a T. Bösling, Rechtsanwälte)

      Predmet veci

   Odvolanie podané proti rozsudku Všeobecného súdu (tretia komora) z 21. septembra 2011, Rügen Fisch/ÚHVT (T-201/09), ktorým Všeobecný súd zamietol žalobu odvolateľky proti rozhodnutiu štvrtého odvolacieho senátu ÚHVT z 20. marca 2009 (vec R 230/2007-4) týkajúcemu sa konania o vyhlásenie neplatnosti medzi Rügen Fisch AG a Schwaaner Fischwaren GmbH — Porušenie článku 7 ods. 1 písm. c) a článku 51 ods. 1 písm. a) nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1) — Rozlišovacia spôsobilosť slovného označenia SCOMBER MIX

      Výrok

               1.

               Odvolanie sa zamieta.

               2.

               Rügen Fisch AG je povinná nahradiť trovy konania.

      (1)  Ú. v. EÚ C 25, 28.1.2012.


title: Vec T-575/15: Rozsudok Všeobecného súdu z 28. septembra 2016 – Kozmetika Afrodita/EUIPO – Núñez Martín a Machado Montesinos (AFRODITA COSMETICS) („Ochranná známka Európskej únie — Námietkové konanie — Prihláška obrazovej ochrannej známky Európskej únie AFRODITA COSMETICS — Skoršia národná slovná ochranná známka EXOTIC AFRODITA MYSTIC MUSK OIL a skoršia národná obrazová ochranná známka AFRODITA MYSTIC MUSK OIL — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“)

text:
               14.11.2016

               SK

               Úradný vestník Európskej únie

               C 419/43

         Rozsudok Všeobecného súdu z 28. septembra 2016 – Kozmetika Afrodita/EUIPO – Núñez Martín a Machado Montesinos (AFRODITA COSMETICS)
   (Vec T-575/15) (1)

   ((„Ochranná známka Európskej únie - Námietkové konanie - Prihláška obrazovej ochrannej známky Európskej únie AFRODITA COSMETICS - Skoršia národná slovná ochranná známka EXOTIC AFRODITA MYSTIC MUSK OIL a skoršia národná obrazová ochranná známka AFRODITA MYSTIC MUSK OIL - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))
   (2016/C 419/57)
   Jazyk konania: slovinčina

      Účastníci konania

      Žalobkyňa: Kozmetika Afrodita d.o.o. (Rogaška Slatina, Slovinsko) (v zastúpení: B. Grešak, advokát)

      Žalovaný: Úrad Európskej únie pre duševné vlastníctvo (v zastúpení: M. Rajh, splnomocnený zástupca)

      Ďalší účastníci konania pred odvolacím senátom EUIPO: Pedro Núñez Martín (Madrid, Španielsko) a Carmen Guillermina Machado Montesinos (Madrid)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 28. júla 2015 (vec R 2578/2014-4) týkajúcemu sa námietkového konania medzi na jednej strane pánom Núñezom Martínom a pani Machado Montesinos a na druhej strane spoločnosťou Kozmetika Afrodita

      Výrok rozsudku

               1.

               Žaloba sa zamieta.

               2.

               Spoločnosť Kozmetika Afrodita d.o.o. je povinná nahradiť trovy konania.

      (1)  Ú. v. EÚ C 406, 7.12.2015.


title: Vec T-526/10: Rozsudok Všeobecného súdu z  25. apríla 2013 — Inuit Tapiriit Kanatami a i./Komisia [ „Obchodovanie s výrobkami z tuleňov — Nariadenie (ES) č. 1007/2009 — Spôsoby uplatnenia — Nariadenie (EÚ) č. 737/2010 — Zákaz uvádzania uvedených výrobkov na trh — Výnimka v prospech inuitskej komunity — Námietka nezákonnosti — Právny základ — Subsidiarita — Proporcionalita — Zneužitie právomoci“ ]

text:
               8.6.2013

               SK

               Úradný vestník Európskej únie

               C 164/14

         Rozsudok Všeobecného súdu z 25. apríla 2013 — Inuit Tapiriit Kanatami a i./Komisia
   (Vec T-526/10) (1)

   (Obchodovanie s výrobkami z tuleňov - Nariadenie (ES) č. 1007/2009 - Spôsoby uplatnenia - Nariadenie (EÚ) č. 737/2010 - Zákaz uvádzania uvedených výrobkov na trh - Výnimka v prospech inuitskej komunity - Námietka nezákonnosti - Právny základ - Subsidiarita - Proporcionalita - Zneužitie právomoci)
   2013/C 164/25
   Jazyk konania: angličtina

      Účastníci konania

      Žalobcovia: Inuit Tapiriit Kanatami (Ottawa, Kanada), Inuit Tapiriit Kanatami (Ottawa, Kanada), Nattivak Hunters and Trappers Association (Qikiqtarjuaq, Kanada), Pagnirtung Hunters’ and Trappers’ Association (Pangnirtung, Kanada), Jaypootie Moesesie (Qikiqtarjuaq), Allen Kooneeliusie (Qikiqtarjuaq), Toomasie Newkingnak (Qikiqtarjuaq), David Kuptana (Ulukhaktok, Kanada), Karliin Aariak (Iqualuit, Kanada), Canadian Seal Marketing Group (Quebec, Kanada), Ta Ma Su Seal Products, Inc. (Cap-aux-Meules, Kanada) Fur Institute of Canada (Ottawa), NuTan Furs, Inc (Catalina, Kanada), CG Rieber Skinn AS (Bergen, Nórsko), Inuit Circumpolar Council Greenland (ICC-Greenland) (Nuuk, Grónsko, Dánsko), Johannes Egede (Nuuk), Kalaallit Nunaanni Aalisartut Piniartullu Kattuffiat (KNAPK) (Nuuk), William E. Scott & Son (Edinburg, Spojené kráľovstvo), Association des chasseurs de phoques des Îles-de-la-Madeleine (Cap-aux-Meules), Hatem Yavuz Deri Sanayi iç Ve Diș Ticaret Ltd Șirketi (Istanbul, Turecko), Northeast Coast Sealers’ Co-Operative Society, Ltd (Fleur-de-Lys, Kanada) (v zastúpení: J. Bouckaert a H. Viaene, advokáti)

      Žalovaná: Európska komisia (v zastúpení: E. White, P. Olivier a K. Mifsud-Bonnici, splnomocnení zástupcovia)

      Vedľajší účastníci, ktorí v konaní podporujú žalovanú: Európsky parlament (v zastúpení: pôvodne I. Anagnostopoulou a L. Visaggio, neskôr M. Visaggio a D. Gauci, splnomocnení zástupcovia) a Rada Európskej únie (M. Moore a K. Michoel, splnomocnení zástupcovia)

      Predmet veci

   Návrh na zrušenie nariadenia Komisie (EÚ) č. 737/2010 z 10. augusta 2010, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov (Ú. v. EÚ L 216, s. 1)

      Výrok rozsudku

               1.

               Žaloba sa zamieta.

               2.

               Inuit Tapiriit Kanatami, Nattivak Hunters and Trappers Association, Pangnirtung Hunters’ and Trappers’ Association, Jaypootie Moesesie, Allen Kooneeliusie, Toomasie Newkingnak, David Kuptana, Karliin Aariak, Canadian Seal Marketing Group, Ta Ma Su Seal Products, Inc., Fur Institute of Canada, NuTan Furs, Inc., GC Rieber Skinn AS, Inuit Circumpolar Council Greenland (ICC-Greenland), Johannes Egede, Kalaallit Nunaanni Aalisartut Piniartullu Kattuffiat (KNAPK), William E. Scott & Son, Association des chasseurs de phoques des Îles-de-la-Madeleine, Hatem Yavuz Deri Sanayi iç Ve Diș Ticaret Ltd Șirketi a Northeast Coast Sealers’ Co-Operative Society, Ltd, znášajú svoje vlastné trovy konania a sú povinní nahradiť trovy konania, ktoré vznikli Európskej komisii.

               3.

               Európsky parlament a Rada Európskej únie znášajú svoje vlastné trovy konania.

      (1)  Ú. v. EÚ C 13, 15.1.2011.


               22.11.2008

               SK

               Úradný vestník Európskej únie

               C 301/4

         Zloženie sľubu novým členom Súdu prvého stupňa
   (2008/C 301/07)
   Pán O'Higgins, ktorý bol rozhodnutím zástupcov vlád členských štátov Európskych spoločenstiev z 22. júla 2008 (1) vymenovaný na obdobie od 1. septembra 2008 do 31. augusta 2013 za sudcu Súdu prvého stupňa Európskych spoločenstiev, zložil 15. septembra 2008 pred Súdnym dvorom sľub.

      (1)  Ú. v. EÚ L 219, 14.8.2008, s. 63.


title: Vec C-260/13: Rozsudok Súdneho dvora (piata komora) z 23. apríla 2015 (návrh na začatie prejudiciálneho konania, ktorý podal Verwaltungsgericht Sigmaringen – Nemecko) – Sevda Aykul/Land Baden-Württemberg (Návrh na začatie prejudiciálneho konania — Smernica 2006/126/ES — Vzájomné uznávanie vodičských preukazov — Odmietnutie členského štátu uznať osobe, ktorá jazdila pod vplyvom omamných látok, platnosť vodičského preukazu vydaného iným členským štátom)

text:
               22.6.2015

               SK

               Úradný vestník Európskej únie

               C 205/2

         Rozsudok Súdneho dvora (piata komora) z 23. apríla 2015 (návrh na začatie prejudiciálneho konania, ktorý podal Verwaltungsgericht Sigmaringen – Nemecko) – Sevda Aykul/Land Baden-Württemberg
   (Vec C-260/13) (1)

   ((Návrh na začatie prejudiciálneho konania - Smernica 2006/126/ES - Vzájomné uznávanie vodičských preukazov - Odmietnutie členského štátu uznať osobe, ktorá jazdila pod vplyvom omamných látok, platnosť vodičského preukazu vydaného iným členským štátom))
   (2015/C 205/02)
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgericht Sigmaringen

      Účastníci konania pred vnútroštátnym súdom

      Žalobkyňa: Sevda Aykul

      Žalovaná: Land Baden-Württemberg

      Výrok rozsudku

               1.

               Článok 2 ods. 1 a článok 11 ods. 4 druhý pododsek smernice Európskeho parlamentu a Rady 2006/126/ES z 20. decembra 2006 o vodičských preukazoch sa majú vykladať v tom zmysle, že nebránia tomu, aby členský štát, na území ktorého sa držiteľ vodičského preukazu vydaného iným členským štátom dočasne zdržiava, odmietol uznať platnosť tohto vodičského preukazu v nadväznosti na protiprávne správanie jeho držiteľa, ku ktorému na tomto území došlo po vydaní uvedeného vodičského preukazu a ktoré môže mať podľa vnútroštátneho právneho poriadku prvého členského štátu za následok nespôsobilosť viesť motorové vozidlá.

               2.

               Členský štát, ktorý odmietne uznať platnosť vodičského preukazu v takej situácii, o akú ide vo veci samej, je príslušný stanoviť podmienky, ktorým sa držiteľ vodičského preukazu musí podriadiť, aby znovu nadobudol právo viesť vozidlo na jeho území. Vnútroštátnemu súdu prináleží preskúmať, či dotknutý členský štát uplatňovaním svojich vlastných pravidiel v skutočnosti natrvalo nebráni uznaniu vodičského preukazu vydaného iným členským štátom. V tejto súvislosti mu prináleží overiť, či podmienky stanovené právnymi predpismi prvého členského štátu v súlade so zásadou proporcionality nepresahujú hranice toho, čo je primerané a nevyhnutné na dosiahnutie cieľa sledovaného smernicou 2006/126, ktorý spočíva v zlepšení bezpečnosti cestnej premávky.

      (1)  Ú. v. EÚ C 189, 29.6.2013.


title: Vec C-255/09: Žaloba podaná 9. júla 2009 — Komisia Európskych spoločenstiev/Portugalská republika

text:
               29.8.2009

               SK

               Úradný vestník Európskej únie

               C 205/29

         Žaloba podaná 9. júla 2009 — Komisia Európskych spoločenstiev/Portugalská republika
   (Vec C-255/09)
   2009/C 205/51
   Jazyk konania: portugalčina

      Účastníci konania

      Žalobkyňa: Komisia Európskych spoločenstiev (v zastúpení: E. Traversa a M. França, splnomocnení zástupcovia)

      Žalovaná: Portugalská republika

      Návrhy žalobkyne

               —

               určiť, že Portugalská republika si nesplnila povinnosti, ktoré jej vyplývajú z článku 49 ES, tým, že v zákonnom dekréte č. 177/92 z 13. augusta 1992, ktorý stanovuje požiadavky na úhradu liečebných nákladov vynaložených v zahraničí, ani v žiadnom inom predpise vnútroštátneho práva nestanovila možnosť úhrady liečebných nákladov nesúvisiacich s hospitalizáciou, ktoré boli vynaložené v inom členskom štáte, s výnimkou prípadov stanovených v nariadení (EHS) č. 1408/71 (1), alebo v prípade, že uvedený zákonný dekrét pripúšťa možnosť úhrady liečebných nákladov nesúvisiacich s hospitalizáciou, ktoré boli vynaložené v inom členskom štáte, podmieňuje uvedenú úhradu udelením predchádzajúceho povolenia,

               —

               zaviazať Portugalskú republiku na náhradu trov konania.

      Žalobné dôvody a hlavné tvrdenia

   Komisia sa domnieva, že Portugalská republika si nesplnila povinnosti, ktoré jej vyplývajú z článku 49 ES, tak ako ho vykladá judikatúra Súdneho dvora.
   Z uvedenej judikatúry vyplýva, že článok 49 sa vzťahuje na prípad pacienta, ktorému je za úhradu poskytnutá zdravotná starostlivosť v inom členskom štáte, ako je členský štát jeho bydliska.
   V Portugalsku zákonný dekrét č. 177/92, ktorý stanovuje požiadavky na úhradu liečebných nákladov vynaložených v zahraničí, výslovne nezakotvuje úhradu liečebných nákladov nesúvisiacich s hospitalizáciou, ktoré boli vynaložené v inom členskom štáte, s výnimkou prípadov stanovených v nariadení č. 1408/71, resp. v zmysle výkladu poskytnutého portugalskými orgánmi podmieňuje úhradu spomínaných nákladov nesúvisiacich s hospitalizáciou udelením predchádzajúceho povolenia za reštriktívnych podmienok.

      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35).


title: Vec C-12/12: Rozsudok Súdneho dvora (piata komora) z  18. apríla 2013 (návrh na začatie prejudiciálneho konania, ktorý podal Bundesgerichtshof — Nemecko) — Colloseum Holding AG/Levi Strauss & Co. [Ochranné známky — Nariadenie (ES) č. 40/94 — Článok 15 ods. 1 — Pojem „riadne používanie“ — Ochranná známka používaná len ako prvok kombinovanej ochrannej známky alebo v kombinácii s inou ochrannou známkou]

text:
               8.6.2013

               SK

               Úradný vestník Európskej únie

               C 164/6

         Rozsudok Súdneho dvora (piata komora) z 18. apríla 2013 (návrh na začatie prejudiciálneho konania, ktorý podal Bundesgerichtshof — Nemecko) — Colloseum Holding AG/Levi Strauss & Co.
   (Vec C-12/12) (1)

   (Ochranné známky - Nariadenie (ES) č. 40/94 - Článok 15 ods. 1 - Pojem „riadne používanie“ - Ochranná známka používaná len ako prvok kombinovanej ochrannej známky alebo v kombinácii s inou ochrannou známkou)
   2013/C 164/10
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastníci konania pred vnútroštátnym súdom

      Žalobkyňa: Colloseum Holding AG

      Žalovaná: Levi Strauss & Co.

      Predmet veci

   Návrh na začatie prejudiciálneho konania — Bundesgerichtshof — Výklad článku 15 ods. 1 nariadenia Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146) — Pojem „používanie ochrannej známky“ — Uznanie existencie používania ochrannej známky tvoriacej súčasť kombinovanej ochrannej známky za podmienky, že sa táto kombinovaná ochranná známka používa — Uznanie existencie používania ochrannej známky v prípade, že sa táto známka používa len spolu s inou ochranou známkou, pričom obe ochranné známky boli zapísané jednak samostatne a jednak spolu ako kombinovaná ochranná známka

      Výrok rozsudku

   Podmienka riadneho používania ochrannej známky v zmysle článku 15 ods. 1 nariadenia Rady (ES) č. 40/94 z 20. decembra 1993 o ochrannej známke spoločenstva môže byť splnená, pokiaľ sa zapísaná ochranná známka, ktorá svoju rozlišovaciu spôsobilosť nadobudla v dôsledku používania inej kombinovanej ochrannej známky, pričom predstavuje jeden z jej prvkov, používa len prostredníctvom tejto inej kombinovanej ochrannej známky, alebo ak sa používa len spolu s inou ochrannou známkou a samotná kombinácia týchto dvoch ochranných známok je navyše zapísaná ako ochranná známka.

      (1)  Ú. v. EÚ C 89, 24.3.2012.


title: Vec C-70/12 P: Odvolanie podané 10. februára 2012 : Quinn Barlo Ltd, Quinn Plastics NV, Quinn Plastics GmbH proti rozsudku Všeobecného súdu (tretia komora) z  30. novembra 2011 vo veci T-208/06, Quinn Barlo Ltd, Quinn Plastics NV, Quinn Plastics GmbH/Európska komisia

text:
               9.6.2012

               SK

               Úradný vestník Európskej únie

               C 165/8

         Odvolanie podané 10. februára 2012: Quinn Barlo Ltd, Quinn Plastics NV, Quinn Plastics GmbH proti rozsudku Všeobecného súdu (tretia komora) z 30. novembra 2011 vo veci T-208/06, Quinn Barlo Ltd, Quinn Plastics NV, Quinn Plastics GmbH/Európska komisia
   (Vec C-70/12 P)
   2012/C 165/14
   Jazyk konania: angličtina

      Účastníci konania

      Odvolateľky: Quinn Barlo Ltd, Quinn Plastics NV, Quinn Plastics GmbH (v zastúpení: F. Wijckmans, advocaat, M. Visser, avocate)

      Ďalší účastník konania: Európska komisia

      Návrhy odvolateľkýň

   Odvolateľky navrhujú, aby Súdny dvor

               —

               zrušil rozsudok Všeobecného súdu v rozsahu, v akom sa v ňom konštatuje, že odvolateľky porušili článok 101 ZFEÚ, a v akom teda nebol zrušený článok 1 rozhodnutia, pokiaľ ide o odvolateľky,

               —

               subsidiárne zrušil rozsudok Všeobecného súdu v rozsahu, v akom Všeobecný súd v rámci svojej neobmedzenej súdnej právomoci znížil východiskovú sumu pokuty len o 10 % a nezrušil rozhodnutie v časti, v ktorej v rámci výpočtu pokuty zahŕňalo zvýšenie z dôvodu trvania porušenia,

               —

               subsidiárne zrušil rozsudok Všeobecného súdu v rozsahu, v akom nezrušil rozhodnutie v časti, v ktorej je zníženie základnej čiastky pokuty z dôvodu rozdielneho zaobchádzania obmedzené na 25 %, a v rámci svojej neobmedzenej súdnej právomoci stanovil vyšší percentuálny podiel, ktorý náležite odráža skutočnosť, že odvolateľky nie sú zodpovedné za časti kartelu týkajúce sa formovacích zmesí z PMMA a sanitárnych výrobkov z PPMA, a zaručil tak, že takéto výraznejšie zníženie bude v súlade so všeobecnou zásadou proporcionality,

               —

               zaviazal Komisiu na náhradu trov konania v súlade s článkom 69 ods. 2 rokovacieho poriadku.

      Odvolacie dôvody a hlavné tvrdenia

   Quinn Barlo Ltd, Quinn Plastics NV, Quinn Plastics GmbH sa domáhajú zrušenia rozsudku Všeobecného súdu z 30. novembra 2011 vo veci T-208/06 Quinn Barlo Ltd, Quinn Plastics NV, Quinn Plastics GmbH/Európska komisia v rozsahu spresnenom v ich odvolaní. Rozsudok Všeobecného súdu sa týka údajného kartelu, ktorý spočíva v súbore protisúťažných dohôd alebo zosúladených postupov v odvetví metylmetakrylátov [rozhodnutie Komisie K(2006) 2098 v konečnom znení z 31. mája 2006 týkajúce sa konania o uplatnení článku 81 ES a článku 53 Dohody o EHP (vec COMP/F/38.645 — Metakryláty)]. V rozsudku sa konštatuje, že Quinn Barlo Ltd, Quinn Plastics NV a Quinn Plastics GmbH porušili článok 81 ES a článok 53 Dohody o európskom hospodárskom priestore (EHP) tým, že sa zúčastnili na viacerých protisúťažných dohodách a zosúladených postupoch, ktoré sa týkali tvrdých dosiek z polymetylmetakrylátu, a tieto spoločnosti sa v ňom považujú za zodpovedné za ich účasť na karteli v obdobiach od apríla 1998 do konca októbra 1998 a od 24. februára 2000 do 21. augusta 2000.
   Na podporu svojho odvolania Quinn Barlo Ltd, Quinn Plastics NV, Quinn Plastics GmbH uvádzajú tri odvolacie dôvody.
   Prvý odvolací dôvod je založený na skutočnosti, že Všeobecný súd nesprávne uplatnil právo Únie, keď dospel k záveru, že došlo k porušeniu článku 101 ZFEÚ a/alebo sa dopustil nesprávneho právneho posúdenia, pokiaľ ide o uplatnenie článku 2 nariadenia č. 1/2003 (1). Komisia ako aj Všeobecný súd zaujali právne stanovisko, podľa ktorého bolo porušenie článku 101 ZFEÚ právne postačujúcim spôsobom preukázané prostredníctvom právneho kritériá, ktoré tvorí i) dôkaz účasti odvolateľkýň na štyroch schôdzkach a ii) neexistencia dôkazu o tom, že by sa odvolateľky verejne dištancovali od obsahu týchto schôdzok. Takýmto konaním Komisia ako aj Všeobecný súd opomenuli objektívne a nesporné úvahy preukazujúce, že toto právne kritérium nebolo vhodné a v každom prípade ani postačujúce na to, aby sa mohlo konštatovať, že odvolateľky porušili článok 101 ZFEÚ. Komisia a Všeobecný súd preto tým, že vychádzali z tohto kritéria, nedodržali článok 2 nariadenia č. 1/2003 a právne postačujúcim spôsobom nepreukázali, že došlo k porušeniu článku 101 ZFEÚ.
   Druhý odvolací dôvod sa delí na dve časti. Prvá časť druhého odvolacieho dôvodu, uvedená subsidiárne, vychádza zo skutočnosti, že Všeobecný súd sa dopustil nesprávneho právneho posúdenia tým, že nedodržal všeobecnú zásadu prezumpcie neviny, keď vykonával opravu posúdenia doby trvania údajného porušenia vykonaného Komisiou. Z dôvodu všeobecnej prezumpcie neviny nemohol Všeobecný súd predĺžiť prvé obdobie trvania údajnej účasti na porušení tak, že by bolo ukončené až po dátume konania druhej schôdzky. Druhá časť druhého odvolacieho dôvodu, uvedená subsidiárne, je založená na tom, že rozhodnutie Všeobecného súdu zvýšiť v rámci svojej neobmedzenej súdnej právomoci východiskovú sumu pokuty o 10 % predstavuje nesprávne právne posúdenie, keďže takéto rozhodnutie nerešpektuje všeobecné zásady ochrany legitímnej dôvery a rovnosti zaobchádzania. V súvislosti s oboma časťami druhého odvolacieho dôvodu Všeobecný súd porušil článok 23 ods. 3 nariadenia č. 1/2003.
   Tretí odvolací dôvod, uvedený subsidiárne, je založený na nesprávnom právnom posúdení, ktorého sa dopustil Všeobecný súd tým, že potvrdil zníženie základnej čiastky o 25 %, a tým, že neposkytol ďalšie zníženie. Všeobecný súd takýmto konaním porušil článok 23 ods. 1 nariadenia č. 1/2003 a zásadu proporcionality.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).


title: Vec F-41/12: Žaloba podaná 21. marca 2012 — ZZ/Parlament

text:
               12.5.2012

               SK

               Úradný vestník Európskej únie

               C 138/38

         Žaloba podaná 21. marca 2012 — ZZ/Parlament
   (Vec F-41/12)
   2012/C 138/90
   Jazyk konania: francúzština

      Účastníci konania

      Žalobkyňa: ZZ (v zastúpení: R. Adam a P. Ketter, advokáti)

      Žalovaný: Európsky parlament

      Predmet a opis sporu

   Zrušenie rozhodnutia Európskeho parlamentu o zrušení zmluvy dočasného zamestnanca uzavretej so žalobkyňou na dobu neurčitú a návrh na náhradu škody

      Návrhy žalobkyne

               —

               zrušiť rozhodnutie Európskeho parlamentu z 20. júna 2011 o zrušení zmluvy dočasného zamestnanca uzavretej so žalobkyňou na dobu neurčitú,

               —

               v prípade potreby zrušiť výslovné rozhodnutie Európskeho parlamentu o zamietnutí sťažnosti,

               —

               rozhodnúť o opätovnom zaradení žalobkyne do služobného pomeru v Európskom parlamente,

               —

               subsidiárne, ak Súd pre verejnú službu rozhodne, že opätovné zaradenie žalobkyne do služobného pomeru je nemožné, resp. že takéto zaradenie nie je v záujme žalobkyne, ako ani Európskeho parlamentu, je potrebné zaviazať Európsky parlament na náhradu majetkovej ujmy v rozsahu 36 mesačných platov alebo na zaplatenie inej sumy vypočítanej ex aequo et bono, ako aj na náhradu nemajetkovej ujmy vo výške 15 000 eur,

               —

               v každom prípade zaviazať Európsky parlament na zaplatenie sumy 15 000 eur z titulu nemajetkovej ujmy,

               —

               vyhradiť žalobkyni všetky ostatné práva, nároky prostriedky a žaloby, a to najmä právo žiadať o dodatočnú náhradu škody za ujmu spôsobenú nesprávnym postupom Európskeho parlamentu a právo predkladať ďalšie dôkazy alebo predvolávať príslušných svedkov,

               —

               zaviazať Európsky parlament na náhradu všetkých trov konania vrátane trov právneho zastúpenia vynaložených žalobkyňou.


title: Vec T-353/08: Uznesenie Všeobecného súdu zo 17. apríla 2013 — vwd Vereinigte Wirtschaftsdienste/Komisia

text:
               8.6.2013

               SK

               Úradný vestník Európskej únie

               C 164/24

         Uznesenie Všeobecného súdu zo 17. apríla 2013 — vwd Vereinigte Wirtschaftsdienste/Komisia
   (Vec T-353/08) (1)

   2013/C 164/41
   Jazyk konania: nemčina
   Predseda druhej komory nariadil výmaz veci.

      (1)  Ú. v. EÚ C 301, 22.11.2008.